
Renkontiĝo de Esperantaj verkistoj 


La 15- 
an - 17-an 
de aŭgusto 
okazis 
laŭvica 
renkontiĝo 
de E- 

verkistoj en 
Hraŝĉina- 
Trgoviŝĉe 
en Kroatio. 
La 

renkontiĝon 
- sub 

aŭspicio de 
la kroata 
Ministerio 



pri Kulturo 

kaj de Literatura Akademio de Esperanto - jam la kvinan fojon organizis Esperanta 
verkistino Spomenka Stimec. La ĉefa ideo de la aranĝo, laŭ Spomenka, estas 
“renkontiĝo kaj konatiĝo de la Esperanto-popolo kun siaj verkistoj kaj kun sia E- 
literaturo”. 



La ĉefa ĉi-jara temo estis “virina literaturo en Esperantujo”, pri kio prelegis la 
redaktoro de “Literatura Foiro” L.Trifonĉovskij, kaj la verkoj de Lena Karpunina. 
Zdravko Seleŝ prelegis pri la rakontoj de Karpunina, kaj Nevenka Imbert legis 
specimenojn el ili. Krome prelegis S.Stimec pri la novfondita Literatura Akademio de 
Esperanto kaj la Konciza Enciklopedio de Originala Esperanto-Literaturo, kompilita de 

Geoffrey Sutton. Estis ankaŭ 
prezentitaj teatraĵo de Marin 
Drĵiĉ en Esperanto, eldonita 
kadre de Someraj Festludoj en 
Dubrovnik, kaj eseeto de Paul 
Gubbins (kiu mem ne sukcesis 
veni) pri Marjorie Boulton. 

La renkontiĝo, kiun vizitis 
esperantistoj el dek urboj 
(multaj alveturis 300-400 km) 
finiĝis per koncerto kaj posta 
ekskurso al la malnova preĝejo 
Belec. 

Lena Karpunina (Rusio- 
Gennanio) 

fotoj de Davor Klobuĉar 
(Kroatio) 

“NAMASTE” EL LA MALPROKSIMA 2065 

Reveninte hejmen post unumonata restado en la suna Nepalo, kie laŭ la loka 
kalendaro homoj vivas en la jaro 2065 (ĝi estas komplika, sun-luna kalendaro!), mi 
tre malfacile readaptiĝas al la nuna vivo: pluvoza kaj kotoza vetero, grizaj kaj ni- 
graj koloroj surstrate... Malvarmas. Pluse, la iam kutima manĝo kirliĝas en la sto- 
mako kaj rezistas esti digestita... 

Jam de kelkaj jaroj mi sopiras pri Azio. Gi pli kaj pli altiras min. De post la 
unumonata vizito al Cinio en 2004 kaj la pasintjara vojaĝo al Japanio mi intencis 
priskribi miajn impresojn, sed post revenoj mi ne retrovadis ĉu tempon, ĉu inspi- 
ron, ĉu vortojn por noti la fabelecon kaj mirindajn rememorojn, kiujn lasas landoj, 
kies ekzotikecon ni imagas laŭ legitaj libroj, artikoloj en la amaskomunikiloj, radi- 
kaj televidelsendoj, laŭ rakontoj de aliaj personoj. 

Kial mi elektis Nepalon? La ideo veturi tien venis iom subite. Mi konis persone 
3 nepalanojn laŭ la antaŭaj internaciaj E-renkontiĝoj, aŭskultis iliajn prelegojn pri 
la lando. Post la tralego de kelkaj pliaj informoj pri Nepalo mi plifirmiĝis en la de- 
cido malkovri ankoraŭ unu azian landon. La Interreto multe helpas al iu ajn voja- 
ĝanto: post ioma serĉado mi trovis oficejon en Moskvo, en kiu mi mendis rete kaj 
sekve elaĉetis la flugbileton per la pakistana flugkompanio PIA al Katmando. Pri la 
vizo problemo ne aperis, ĉar laŭ la informo de nepala ambasado en Moskvo ĝin 
eblas facile akiri en la flughaveno de la nepala ĉefurbo. Ankaŭ la reta kontakto kun 
nepalaj geesperantistoj estis pozitiva. Ui pretas akcepti min. Kun grandega deziro 
iom ekkoni Nepalon mi startas. Aliaj ja sukcese vojaĝas... 

La formalaĵoj en la aerhaveno de la nepala ĉefurbo okupas iom da tempo: en- 
ketilo plenigita, foto algluita, vizo pripagita - antaŭen! Mi eliras eksteren kaj atente 
observas homamason. Neniun, similan al renkontanta min, personon mi rimarkas. 
Mi komencas iom nervoze cerbumadi pri la situacio... Tamen, jen de alia flanko de 
la strato en homamaso mi rimarkas iun, kiu kvazaŭ atentas min kaj faras geston. 
Ankaŭ mi ĝoje mansvingas kaj iras renkonten. La renkontanto estas Razen (oficiale 
- Rajendra) Manandhar, 38-jaraĝa jurnalisto, prezidanto de Nepala E-Asocio kaj 
mia gastiganto. Li ne tuj rekonis min pro iom ŝanĝita frizaĵo, kiun mi plikurtigis 
antaŭ la veturo al varmega klimato. Do, ni enaŭtiĝas al iu malnova (kiuepoka?) 
taksio kaj provas starti. Sed nia veturilo estas tiom olda, ke ĝia motoro ekfunkcias 
nurpost kelkaj tusoj, muĝoj kaj supozeblaj petegoj aŭ admonoj de ĝia mastro. 

La hejmo de Razen troviĝas en la suda urboparto ĉeborde de la rivero Bagmati. 
La trinivela ruĝbrika domo kun balkonetoj kaj ampleksa teraso, sur kiu en la 
granda kaĝo loĝas kelkdeko da gaje pepantaj birdetoj, lasas agrablan impreson 
kvazaŭ pri domo de iu burĝo okcidentlanda aŭ de novmsiano. La unua etaĝo estas 
luigita al 4-persona familio. Kiel mi poste eksciis, multaj domposedantoj en Kat- 
mando kutimas luigi parton de siaj domoj. En la sufiĉe vasta domo de Razen, fin- 
konstruita antaŭ kelkaj jaroj je banka kredito, mebloj ne multas. Tamen ili sufiĉas 
por servi al la 3-persona familio, kiu aŭtune pligrandiĝos. La edzino de Razen, 
Seĉja, ankaŭ ĵurnalistino, estas vigla kaj bonsana por daŭre mastri la domon antaŭ 
nasko de la dua infano. La unua, Gibu, 5-jara rondvizaĝa ridetanta petolulo, pleni- 
gas la domon per siaj krioj, kantoj, ludoj. Li estas knabeto ne nur saĝa, sed ankaŭ 

helpema kaj amikema. Por kontakti min li pretas kompreni miajn gestojn kaj 
ellerni kelkajn Esperantajn vortojn kaj frazojn. 

La gastoĉambro, en kiu mi loĝos, vasta kaj sunplena, havas 3 fenestrojn kaj 
same malplenas je mebloj. Komforta, sufiĉe larĝa lito akceptis jam multajn gees- 
perantistojn - gastojn de Razen. Dum mia vojaĝo mi havis okazon viziti kelkajn 
hejmojn de nepalanoj, precipe de geesperantistoj. Plejparto da ili similis iom al la 
domo de Razen. Do, pravas Razen, dirinte, ke eksterlandanoj havas neĝustan ima- 
gon pri la vivo de nepalanoj. Sed ekzistas, memkompreneble, pli modestaj hejmoj, 
konsistantaj el 1-2 ĉambroj. 

La impreso pri unuaj tagoj en Katmando ŝokas: malbonodoras ĉieĵetitaj kaj 
akumuliĝintaj rubaĵoj, almozuloj, precipe el Hindio, kaj tre forta polucio, homoj 
lavantaj vestaĵojn kaj banantaj sin surstrate ĉe akvopumpiloj. La rivero Bagmati, en 

ĝia urba parto, timigas per sia 
malpureco... 

Sed post kelkaj tagoj mi komencas 
vidi kaj senti ion alian... La urbo kreskas 
kaj konstruiĝas pli kaj pli. En nemultaj 
ĉiovendejoj aĉeteblas certaj eŭropaj man- 
ĝaĵoj. Sur domtegmentoj rimarkeblas 
sputnikaj antenoj. Preskaŭ je ĉiu angulo 
troviĝas interretejoj. Tamen laŭ ĉio per- 
cepteblas, ke homoj vivas same, kiel an- 
taŭ multaj jarcentoj: ili surmetas naciajn 
vestaĵojn, adoras statuojn kaj templojn, 
frapas je sonoriletoj, turnadas tamburetojn 
kun mantroj. E1 tio konsistas ordinara ĉi- 
utaga vivo de nepalanoj, kiuj havas ek- 
sterordinare esprimivajn vizaĝojn kun 
neĝblankaj dentoj. Sed oni sentas sin he- 
jmece malgraŭ la absoluta neordinareco 
kaj ekzotikeco de ĉio ĉirkaŭa. Sajne, 
Esperanto-domo en Katmando ĝuste en tiu ĉi parto de la mondo formiĝas 

energio, bezonata por spirita evoluo de la homaro. 

Katmando, tutcerte, moderniĝas kaj jam ne tre similas al tiu, kiun priskribis Ti- 
bor Sekelj en sia libro “Nepalo malfermas pordon” precize antaŭ 50 jaroj. Meze de 
la pasinta jarcento tute mankis aŭtomobiloj. Nun sur stratoj abundegas busoj, mo- 
torcikloj, diversgrandaj kaj luksaj aŭtoj, produktitaj en Japanio kaj Hindio. La 
livflanka trafiko estas sufiĉe intensa, sed ĝi okazas samtempe kaj al ĉiuj direktoj! 
La ŝoforoj scipovas stiri. Tamen scioj pri konduto dum la stirado tute forestas: 
aŭtoj veturas unu renkonten al alia kaj nur lastmomente evitas kunpuŝiĝon. Sam- 
tempe ŝoforoj signalas senĉese. Sur veturvojoj tute mankas dividstrioj de 
trafikordigo. Tial dekomence ĉeestas timo jen-jen trafi akcidenton. Aŭtoj, busetoj, 
motorcikloj, rikiŝoj, biciklistoj kaj... surstrate irantaj bovinoj, sanktaj bestoj en 
Nepalo, - ĉio miksiĝas en haosa torento, sonoranta, krianta, konstante signalanta, 

fojfoje muĝanta. Pluse, en la 
tuta ĉefurbo ekzistas nur 
ĉirkaŭ 10 trafiklumoj, kiuj ne 
ĉiam funkcias pro manko de 
elektro. Du fojojn semajne 
dum po du horoj vespere 
forestas lumo ankaŭ en he- 
jmoj de nepalanoj. Adap- 
tiĝinte kun tempopaso, mi 
jam akceptadis la lokan 
vivmanieron, kiel kutimam. 

Neniu turisto preterlasas 
viziton al la turisma kvartalo Thamel, kie abundas butikoj kun diversaj varoj. Cio - 
por eksterlandanoj, kiuj vere ne svarmas somere. Somero estas periodo de mu- 
sonoj. Mirige, sed ĉi-aŭguste pluvegis fakte nur nokte. Singarde, iom timeme kaj 
ne tre proksimiĝante al butikoj mi observas eksponitajn varojn. De ĉiuj flankoj so- 
nas “Namaste!” (Saluton!). Mi reciprokas “Namaste!” kaj provas nepalstile kun- 
meti manplatojn je brustonivelo. Ekaŭdinte la respondon, alkroĉemaj vendistoj in- 
siste proponas eniri iliajn butikojn kaj aĉeti tiun aŭ tiun ĉi aĵon kontraŭ bona, laŭ 
iliaj vortoj, prezo. Diverskoloraj naciaj vestaĵoj kaj tapiŝoj, virinaj ornamaĵoj kaj 
kupraj metivaroj, religiaj maskoj kaj bonodorigaj incensoj, varmaj vestaĵoj el lano 
de gruntbovoj kaj sportaj ekipaĵoj por montgrimpado - ĉio estas je la dispono! 
Vendistoj de lignaj memfaritaj violonoj ludas ĉe mia orelo proponante aĉeti 
muzikilojn, rikiŝoj haltas antaŭ mi barante la vojon kaj iliaj posedantoj pretas 
veturigi min ien ajn, ŝupurigistoj proponas poluri aŭ kolorigi per nigra vakso miajn 
ŝuojn, kies koloro estas tute alia, akvovendistoj laŭte kriantaj “pani-pani” (akvo- 
akvo) ŝovas al miaj manoj botelon da akvo neglektante mian deziron: la vivo kirli- 
ĝas - bunta, multfaceta, ankoraŭ enigma kaj tiom alloga! 

La tagon de mia alflugo venis al Katmando ankaŭ bone parolanta esperantisto 
el Turkio, Murat Ozdizdar. Kun sia amiko, neesperantisto, li iom vojaĝis tra Hindio 
kaj jen por unu semajno duope ili venis al Nepalo. Pro malmultaj restadtagoj en 
Nepalo la turkoj volas senprokraste veturi al Chitwan (Cituan), konata nacia reĝa 
parko en subtropika regiono. Leginte antaŭe pri tiu ĉi loko mi volas profiti la oka- 
zon kaj aliĝas al la formiĝanta grupeto. Sed antaŭe mi devis ŝanĝi devizojn al 
nepala mono: rusiaj rubloj ne akcepteblas. Razen helpas por ke mi ne eraru (aŭ ke 
oni ne trompu min!?). Farite! La speciale kunprenita monujo nun plenplenas je di- 
versvaloraj monbiletoj: malpuraj, parte ŝiritaj kun koloroj preskaŭ jam malaperin- 
taj. La kurzo de nepala rupio ne estas stabila kaj ŝanĝiĝas ĉiutage. 

La sekvantan tagon Razen pretas akompani min al la startonta buso kaj propo- 
nas veturigi min... per motorciklo. De tiu momento mi jam lerte surrajdadis la mo- 
torciklon de Razen dum niaj multnombraj veturoj tra Katmando kaj eksterurben. 

Forlasante perbuse (trajnoj ne ekzistas en Nepalo) la urbon, jam framatene ni 
spertis aŭtoŝtopiĝojn kaj fortan polucion. Tamen, kiam la sufoka urbo restis malan- 
taŭe, ni ekĝuis belegajn montarajn pejzaĝojn kaj freŝan aeron, kiu penetradis tra 

malfermitaj fenestroj. La vojo serpentumas en Himalajoj, majestaj kaj pitoreskaj. 
Nepalo famas pro ili. En tiu ĉi lando troviĝas 8 el la 14 la plej altaj montoj en la 
mondo, el kiuj distingiĝas Everesto kun siaj 8848 m. Iom pli poste la montoj 
finiĝis. La buseto nun trankvile rulas inter palmoj kaj aliaj sub- kaj tropikaj arboj 
kaj arbustoj. Neatendite la buseto haltas. Ni ne estas solaj, kiuj ne povas plu veturi. 
Pli ol cent aŭtoj, busoj, ŝarĝaŭtoj estas blokitaj pro strikantaj homoj. Sajne, por- 
longe. Evidentiĝas, ke estas leninistoj-maŭistoj, kiuj bndigis kelkajn arbustbran- 
ĉojn kaj pajlon, barante la vojon. Ili mem staras apude kaj elkrias sloganojn. Do, 
post certa pripensado ni prenas niajn dorsosakojn, lasas la buseton, trairas piede 
parton de la barita vojo kaj poste luas 2 rikiŝojn por atingi nian celon. Veninte al la 
restadejo ni enhoteliĝis. 

Posta restado estis laŭplana: ni vizitis antikvan vilaĝon, kie domoj estas faritaj 
el argilo kaj surstrate klukas kokinoj, ĉe vojrando en malpuregaj flakoj kontente 
kuŝas bubaloj. Jus pasinta pluvego plenigis ĉiujn eblajn kaj maleblajn survojajn 
kavojn kaj kavetojn per akvo, kiu miksiĝante kun argilo kaj tero prezentiĝas mal- 
bonodore kaj malagrable. Ni provas transsalti ilin, sed ne ĉiam sukcesas. Niaj pie- 
doj certe malsekiĝas, sed ni daŭre paŝas preĝante ne ĉerpi iujn nedeziratajn ver- 
mojn kaj insektojn. Krome ni havas okazon navigi kanue sur apuda rivereto. Sur 
arboj de la preterkurantaj bordoj videblas saltantaj de branĉo al branĉo simioj, su- 
per ni - ekzotikaj belaj birdoj, enakve trankvilas krokodiloj: iu - nutras sin per 
fiŝoj, alia - per viando. Rezigni promenon tra ĝangalo estus malsaĝe: ni ja venis 
por esplori ĉion, kion oni proponas al turistoj! Nia ĉiĉerono instrukcias nin: se vi 
ekvidas rinoceron, grimpu tre rapide surarben aŭ kuregu malantaŭ arbon, se rinoc- 
eroj estas du, akcelu grimpadon, se vi ekvidas tigron, agu..., se vi ekvidas himala- 
jan urson... ktp, ktp. Feliĉe, ke ni sukcesis ricevi porcion da adrenalino nur de ne- 
kutimaj lloroj, grandegaj arboj, termitejoj kaj vermoj, kiuj ne preterlasis la okazon 
suĉi nian sangon. La pinto de nia restado estas vizito al elefanta fannejo kaj surele- 

fanta rajdado, kiu daŭras preskaŭ 3 horojn tra 
sufiĉe profunda ĝangalo kaj rivereto. De la alto 
de duetaĝa domo ni, finfine, ekvidas rinocerojn, 
cervojn kaj strutojn, kiuj libere paŝtiĝas sur ar- 
barkampetoj de nacia parko kaj preskaŭ ne aten- 
tas nin. 

Neforgeseblan impreson lasis lastvespera 
koncerto de loka popolgrupo. Konsistanta nur el 
junuloj, ĝi prezentas kantojn kaj dancojn de 
Tharu-etno, ritmajn tamburajn melodiojn en loka 
“Kulturdomo”. Krom tradiciaj dancoj estas 
prezentita ankaŭ ridiga danco en kostumo de 
struto. Belege! 

Reveninte al Katmando mi ĉeestas E- 
lecionon por komencantoj en iu turisma 
agentejo. Gin gvidas Sree Pokharel (Sri Poka- 
rel), kiun mi ekkonis dum ILEI-konferenco en 

Japanio. Sree tre fervore instmas kaj mem daŭre lernas la lingvon. Mi intervenas, 
respondas demandojn de kursanoj, helpas pliĝustigi la prononcon de la lernantoj: 
certaj Esperantaj sonoj mankas en nepali-lingvo. Poste ni partoprenas la kunvenon 
en la E-domo. Murat rakontas pri agado de gesamideanoj en Istanbulo kaj Turkio 
ĝenerale, kie mankas ankoraŭ tutlanda E-organizaĵo, kaj pri la okazonta printempe 
2009 unua kongreso de Mezorientaj esperantistoj. La kunveno finiĝas per komuna 
kantado de ĉeestantoj, al kiuj mi lernigas E-kanteton. 

La konatiĝon kun Katmando mi daŭrigas ĉiujn sekvajn tagojn, malkovrante ĉu 
sola, ĉu kun helpo de Razen interesegajn aspektojn de la urbo kaj de la vivo de 
nepalanoj. Stupaojn, specifajn konstruaĵojn oni vidas multajn en Nepalo. Ili estas 
sonorilformaj monumentoj, objektoj de adorado, kiuj simbolas ĉiujn mondopartojn 
kaj reprezentas la originan budhismon. En okcidenta parto de la ĉefurbo trans la 
rivero Vishnumati troviĝas sufiĉe alta monteto. Oni nomas ĝin ankaŭ Simio-monto 
pro multnombraj simiaroj, kiuj vivas tie. Sur ĉi monteto en la 3-a jarcento a.K. estis 
starigita Swyambhunath 
(Svajambunat) stupao, unu 
el la plej konataj budhaj 
konstruaĵoj en la hindua 
mondo. Por atingi ĝin nece- 
sas supreniri 300 ŝtonajn 
ŝtupojn. 

La alia stupao, Boud- 
hanath (Baudanat), kiun mi 
ankaŭ vizitis, situas en 
ebena nord-orienta parto de 
Katmando. Gi estas la plej 
granda en Nepalo kaj unu el 
la plej grandaj en la mondo. 

Ci stupao ĉiam estis ligita 
al tibeta budhismo, kaj nun 
ĝin ĉirkaŭas tibetaj monaĵejoj. Ekde la dua duono de la 20-a jarcento Boudhanath 
transformiĝis al la religia kaj kultura centro de tibeta popolo de Nepalo. Okaze de 
gravaj eventoj sur la stupao okazas fantaste belaj ceremonioj, kiujn akompanas 
bruligo de miloj da kandeloj, dismetitaj laŭ perimetro de ĉiu nivelo. 

Antaŭ la vojaĝo al Nepalo el retmesaĝo de Razen mi eksciis, ke unu el nepalaj 
geesperantistoj lernis medicinon en Rusio. Kaj veninte al Katmando mi kontaktis 
tiun ĉi personon. Evidentiĝis, ke Nirab Kayastha eklernis Esperanton en Ceboksari 
kaj ĝuste tie hardiĝis kiel esperantisto. Nirab tre ĝojis pri la ebleco iom paroli ruse, 
sed kutime ni uzis Esperanton. Sidante en iu restoracieto de Thamel kaj trinkante 
kafon Nirab rakontas pri sia vivo. Post la reveno el Rusio, kie restado por li estis 
agrabla ankaŭ pro E-medio (do, li salutas ĉiujn konatajn geesperantistojn en Ce- 
boksari kaj en aliaj urboj de Rusio!), Nirab eklaboris en armea hospitalo de la ĉe- 
furbo. Nun li estas traŭmatologo kaj pro la laborokupateco ne havas multe da 
tempo por E-aktivi. Pluse Nirab edziĝis, kaj baldaŭ li devas patriĝi. Tre agrablan 

impreson lasas tiu ĉi mia “ekssamlandano”! 

Bhaktapur situas 14 kilometrojn oriente de Katmando. Por eniri en la historian 
parton de la urbo oni pagigas eksterlandanojn devize. Espereble, la akumulata 
mono daŭre helpos al plia konservado de historia heredaĵo. Kaj vere, Bhaktapur es- 
tas bone konservita urbeto de Nepalo, en kiu sur ĉiu paŝo videblas arta talento de 
lokanoj, precipe en lignoĉizado. Oni trovas domojn kun bele ĉizitaj fenestroj kaj 
pordoj. Ankaŭ la fama reĝa palaco kun 55 fenestroj estas tre eleganta. Ekzistanta 
ekde la 9-a jarcento, la palaco nun funkcias kiel arta muzeo. Sed la plej granda 
parto de la urbo estis konstruita en la jaroj 1697-1722. La loĝantaro de Bhaktapur 
estas tre religiema. Gi ĉefe kredas je hinduismo kaj budhismo. 

Memkompreneble, vizitoj al historie allogaj lokoj foiprenas multe da tempo kaj 
fizikaj fortoj. Post ili oni emas ripozeti en arba ombro ĉe lageto, samkiel ripozas 
maljunaj viroj. Ankaŭ mi kaj Razen sidiĝas pornelonge apud tia kompanio kaj ob- 
servas multegajn fiŝojn, kiuj konkuras je kaptado de iuj manĝopecoj, kiujnĵetas de 
sur la bordo gaja infanaro. 

Alia artoplena urbeto en la Katmando-Valo, Patan, situas je 5 km sude de la ĉe- 
furba centro. Estante budhista, Patan havas multajn budhanajn kortojn kun tre belaj 
temploj. Unu el ili estas la Ora Templo. En aŭgusto en Patan okazas speciala 
procesio dum la tago, kiu nomiĝas “Mata-jaa”. En tiu ĉi tago homoj, plejparte ge- 
junuloj, promenas tra la urbo dum 8-9 horoj kun lampoj aŭ kandeloj. Ili vizitas 
ĉiujn templojn kaj sanktejojn en Patan. Neordinaraĵo konsistas el tio, ke ili vestas 
sin amuze: viroj - en virinajn vestaĵojn kaj virinoj - en la virajn. Krome, venas 
homoj, kiuj surmetas kostumojn de diabloj aŭ sanktuloj, reĝoj aŭ almozuloj ktp. 

Dum mia restado en Katmando Razen kaj mi pasigas horojn interparolante pri 
diversaj aspektoj de la vivo en lia naskiĝlando, ankaŭ pri E-movado en Nepalo 
(vidu <www.razeno.blogspot.com>), kiu estas relative juna kaj nun travivas mal- 
facilan periodon. La kerno de la asocio estas tiuj esperantistoj, kiuj lernis la ling- 
von en 1990 helpe de polo Joachim Werdin. Skismoj en E-movado ne estas novaĵo. 
Tiujn problemojn, kiujn nun havas Nepala Esperanto-Asocio (NEspA), frontis kaj 
frontas multaj landaj E-organizaĵoj. Jen ekzemploj. En Nepalo forestas nacilingva 
E-vortaro. Nun ĝi estas preskaŭ finverkita de certa grupo de nepalaj geesper- 
antistoj, al kiuj aktive helpas dano Jacob kaj usonano Filip, loĝantaj en Katmando. 
Tamen, ial kelkaj nepalaj geesperantistoj kontraŭstaras ĝian eldonon kaj sen klarigi 
la kialon diras, ke por uzado sufiĉas anglalingva E-vortaro. Jam du jarojn la eksaj 
prezidanto kaj kasisto de NEspA ne transdonas siajn funkciojn al la novelektitoj. 
Ne mankas ankaŭ diversaspektaj problemoj, kiuj altiras profitemulojn al la 
movado. Kelkaj iam aktivaj esperantistoj (inoj preskaŭ forestas en la movado) pro 
diversaj personaj kialoj kaj ankaŭ malglataĵoj en NEspA ne plu vizitas E- 
kunvenojn. Tamen mi ege esperas, ke la nuna estraro sukcesos venki malfacilaĵojn, 
plivigligi sian agadon kaj la movado ekprosperos. 

Mi instigas mian gastiganton telefoni al homoj, kiujn E-lernigis Tibor Sekelj en 
1958 dum sia 6-monata restado en Nepalo. Realiĝis renkontiĝoj kun 2 el 3 malno- 
vaj esperantistoj. Ambaŭ daŭre laboras, flue parolas la lingvon. Unu el ili, Baikun- 
tha Maskey, televida ĵurnalisto, estas UEA-fakdelegito kaj vojaĝas de tempo al 

tempo al UK-oj. Kun B.Maskey ni parolas pri lia E-vivo, pri T.Sekelj. En la kapo 
de Razen naskiĝas la ideo intervjui kaj surbendigi rememorojn de la pioniroj de E- 
movado en Nepalo. E1 la parolo ĉi-tema mi eksciis, ke siatempe ankaŭ Simo Milo- 
jeviĉ venis al Katmando por instrui la lingvon. 

La E-Domo en Katmando troviĝas en Thamel, en la lasta etaĝo de 5-nivela 
betona domo. Gi estas luita de NEspA-anoj kaj havas 3 ĉambrojn. Provizita per 
elektro- kaj telefonkonektoj, 2-3 tabloj, seĝoj, komputilo kaj tualetejoj, la E-Domo 
ebligus akcepti gaste aliurbajn kaj eksterlandajn geesperantistojn. Sed netaŭge zor- 
gata kaj purigata, kun regule malkroĉiĝantaj kurtenoj, malbone funkcianta akvosis- 
temo ĝi servas nur al kunvenoj de loka esperantistaro. Do, ĝuste en unu el la ĉam- 
broj venante frumatene mi E-instruis kelkajn tagojn helpante al malmultaj deziran- 
toj perfektigi siajn lingvosciojn. La E-Domo estas luita kontraŭ ioma donacmono 
kaj tiu, kiun NEspA havas profite de HIR (Himalaja Internacia Renkontiĝo). HIR 

estas aranĝata februare ĉiun duan jaron, al tiuj 
renkontiĝoj venas kutime 10-20 eksterlandaj 
geesperantistoj. Fine de 2008 la luado finiĝos 
pro manko de mono, kaj NEspA devos forlasi 
tiun ĉi ejon. En unu el la 3 ĉambroj troviĝas 
ŝranko kun E-libroj kaj E-revuoj. lli fakte es- 
tas donacitaj ĉu de iuj E-organizaĵoj 
(inkluzive UEA), ĉu de iuj privataj geesper- 
antistoj. Haose metitaj kaj, supozeble, delonge 
legataj de neniu, la libroj kovriĝis per densa 
tavolo de polvo, kungluiĝis kaj iuj difektiĝis. 
Tial aĉetitajn kaj venigitajn de mi ĉ. 15 E- 
librojn el Rusio mi decidis ne donaci al la 
NEspA-biblioteko, sed disdoni private al 
geesperantistoj, kun kiuj mi konatiĝis kaj 
amikiĝis dum mia restado en la lando. A1 
estraranoj de la asocio mi proponis mian hel- 
pon por iom ordigi la E-bibliotekon kaj 
enkomputiligi la titolojn. Tial preskaŭ ĉiutage dum unu semajno po 3-4 horoj mi 
pasigis ĉe komputilo en la asocio, profitante la okazon eviti fortan surstratan sunon, 
legeti tiujn E-periodaĵojn kaj librojn, kiujn mi neniam havis okazon teni en la 
manoj. 

De turisma kaj historia vidpunktoj ne nur Katmando interesis min. Iom adap- 
tiĝinte al la loka vivo, mi deziras ekvidi aliajn lokojn en Nepalo. Do, mi startas 
perbuse al Pokhara (Pokara) - urbo-perlo en geografia centro de la lando, 200 km 
for de Katmando. Alveno al Pokhara estis sufiĉe malfrua. Vespere malheliĝas frue 
en montaro, pluse Nepalo ne transiras al somera tempo, samkiel multaj aziaj lan- 
doj. Matene mi telefonas al la prezidanto de urba E-grupo Himlal Parajuli. Ni 
renkontiĝas en simpatia hotelo kun belege prizorgita ĝardeneto, kie mi noktumis. 
Himlal vizitigas al mi la urbon. Oni tuj rimarkas, ke ĝi estas provinca: domoj estas 
pli malaltaj, ol en Katmando, la kvietaj stratoj iom vilaĝecaj, ĉe la lago Feva - mul- 

BONVEN ON AL NEPALO 

Nepato, i.i «kzotika lando apud la Himatajo oslas tama en la mondo 
pro ĝa «hvofsoco laD multaj aspekloj Oivofsaj rohgioj harmontas 1«. kaj tlu.e 
diversaj kolofo) de kuliuraj lonomonoj, kiuj apailenas al multaj olnaj grupoj, 
kun sama faptoo, kuno kun. slirvlas al bola Solaiko Riĉa ario kaj aik.iekturo 
en la valo do Kaimando allogas loftajn okulojn kaj tolkmuziko tiras aienlon do 
sportaj ofeto) K/ome, la riŭa panofamo de la H«nalajo hipnoOgas rvaiuramantotn 
kaj ili efcsonĝas kun mallormaj okutoj kiam la suno brilas 

En Nepato ekzistas pli ol 30 kngvoj kaj dialektoj kaj la nepabo sorvas 
la landon kiel mteflingvo. kiu ostas paroiata do pll ol 50% do la popoto 6i 
eslas hindarjana Imgvo. proksime nlatas al la sanskrito Origino, ĝi esiis konau 
kiol 'Jt ĥ& aŭ la Nngvo do Ĥ.V.Oj Posto ĝi ostis konata kiel' ta pJlrbMo . aŭ la 
lingvo de montanoj Post unuiĝo do la lando, Shah dinastio regis la landon ka| 
Nepato lariĝis kon.ua ankaO en Eŭropo Tioaj vorkistoj donis trian nomcn al 
ĝi—'*a ffurĥalf. la lingvo de Gurĥoj, la bravaj sotdatoj de la mondmilitoj Posto. 
la nepalio' fartĝis la pto) konala nomo de la llngvo. posi kiam ĝia| parolantoj 
afciris la ptoi grandan spacon en la politiko do Nopato 

Origino de la nepalo estas Sinĝa (okcidenia provinco on Nopalo) 
Skribila tormo de gi ckzistas do 14a jarcento, sed la uzado no osbs regula ĝis 
fmo do 17a Jarconio. Nun ĝi estas la ptoj otto uzata lingvo de Nepato on 
rogtstaraj kaj admlnistra| atoroj. Ciuj devas lerra ĝm por studi on tornejo aŭ 
umversitato 

Kiel lilo de la sansk/ito. la nopallo havas (o/tan rilat onkun la hindla 
lingvo je leksika, somantika kaj sintaksa nlvetoj Ka| ambaO uzas la saman 
altabeton dcvnagarion AnkaO la nepalio uzas la sanskritajn vortojn aŭ Idenlajn 
aO Sarioitain 

taj hoteletoj por eksterlandaj tnristoj, komfortaj kafejoj kaj restoracietoj kun mod- 
eraj prezoj, tute ne alkroĉemaj vendistoj, polucio preskaŭ ne senteblas. En ĉio 
videblas, ke Pokhara estas paradiza ripozloko, ĉirkaŭata de Himalajoj. Himlal, in- 
stmisto de la angla lingvo en kolegio, ne tre lerta E-parolanto, konatigas min ankaŭ 
kun alia esperantisto, Yadu, kies konoj de la lingvo apenaŭ takseblas kiel tolere- 
blaj. Tamen, tiu apenaŭ E-parolanta juna viro afable akompanas min (kun E- 
lernolibro enmane kaj survoje lernanta kun mi ciferojn kaj aliajn vortojn) al fama 
montopinto de la urbo. Sur la montopinto troviĝas loka vidindaĵo - Templo de tut- 
monda paco. De tie videblas pli vasta panoramo de Himalajoj, de la Feva-lago kaj 
la ĉeborda Pokhara. Min ravas himalajaj montopintoj, kiuj altiĝas ĉene super 
nuboj. Vespere mi gastas en la familio de Himlal, kies, dume unuetaĝa, komforta 
domo kun multaj ĉambroj troviĝas sufiĉe for. La sekvantan tagon mi vizitas la lo- 
kan muzeon de montaro. La lastan vesperon venas ankoraŭ unu junulo, kies nomon 
mi ne memorfiksis kaj kiu iom balbutas Esperante. Generale, Himlal tre ardas por 
pli bone lerni la lingvon kaj aktivigi E-agadon en Pokhara. Ankaŭ al tiu ĉi gmpeto 
mi donacas E-librojn kaj kelkajn msiajn memoraĵojn. 

Ciuj intemrbaj busoj en Nepalo startas fmmatene pro montareca surfaco de la 
lando kaj ĝiaj serpentumaj kaj, memkompreneble, nelumigitaj vojoj, veturado laŭ 
kiuj daŭre elvokas certan timon. Ci-foje mi veturas al Lumbini (sankrite - ŝatata), 
sankta loko por pilgrimantoj en suda parto de Nepalo. Guste ĉi tie antaŭ 2500 jaroj 
naskiĝis Gaytamo la Budho, serĉinta kaŭzon de homara malfeliĉo. Li atingis la ple- 
jsupran gradon de sciado kaj klarvidado kaj eniris en la nirvanon. 

Post kiam mi aingis bonorde la finhaltejon, en loka turisma agentejo, kiu devas 
prizorgi mian 2-tagan restadon, oni proponis al mi veturi ĝis la hoteleto... per mo- 
torciklo. Feliĉe, ke mi ne kunprenis la valizon (!) por ĉi vojaĝo, sed nur la dorsosa- 
kon. De tempo al tempo dumvojaĝe telefonas al mia loka numero de poŝtelefono 
Razen. Atentema kaj zorgema, li informiĝas pri la paso de mia vojaĝo, ĉu mi bone 
elturniĝas sen scio de nepali- aŭ de alia loka lingvo. 

De mateno pluvegas, kaj mi riskas ne ekvidi ĉion planitan. Tamen al tagmezo la 
pluvego finiĝis same rapide, kiel komenciĝis. Do, la mendita rikiŝo, tirata de ju- 
nulo, veturigas min tra la vastega parka teritorio kun temploj de diversaj konfesioj: 
ĉina, korea, japana, vjetnama kaj... germana. Budhistoj el ĉiu mondoparto pilgri- 
mas al Lumbini por preĝi kaj mediti en speciale konstmitaj centroj de meditado. 

Mi daŭrigas mian vojon piede laŭ unusola strato de la vilaĝo, kiu apudas la 
sanktan lokon. Duetaĝaj brikaj domoj finiĝas preskaŭ tuj. Sur tegmento de unu el 
ili maljuna virino dismetas surŝnure lavitajn vestaĵojn. Teretaĝaj domoj kun kvad- 
rataj truetoj anstataŭ fenestroj estas faritaj el argilo kaj kovritaj per pajlo kaj arbo- 
branĉoj. Antaŭ ili ludas infanoj, virinoj lavas manĝilaron, kribras famnon, purigas 
rizon. Apudas kuŝantaj hundoj kaj promenantaj bovinoj. En ejoj, konstmitaj el 
lignolatoj sur duonmetraj fostetoj, aree je 2x2 metroj, jen barbiro razas klienton kaj 
tondas liajn harojn, jen virino vendas primitivajn hejmajn ilarojn. Sekvatage post 
nekredeble longega vojaĝo, kiu daŭris 11 horojn (!), mi revenas al Katmando. 

lun tagon de aŭgusto, ekde mateno ni iras spekti la karnavalon “Gaiĝatra” en 
centro de la urbo. Dum ĉi evento, nomata anakŭ “Sapam”, okazas procesio de bo- 



vinoj. Homoj, kies familianoj forpasis en la kuranta jaro, partoprenas en la proce- 
sio. Ili aŭ venigas bovinojn, aŭ vestas kaj dekoras geknabojn kvazaŭ bovinojn, 
strange ŝminkante iliajn vizaĝojn. Do, la tuta procesio promenas tra la urbo kama- 
vale. Gin akompanas tradiciaj muzikgrupoj kaj kantantoj. Homoj en stratoj donacas 
al infanoj manĝaĵojn, precipe dolĉaĵojn, trinkaĵojn aŭ monerojn. La festivalo en tiu 
ĉi formo komenciĝis en la 18-a jarcento, kiamjuna fdo de la reĝo Pratap Malla 
mortis. La reĝino longege ploris, kaj la reĝo ne sukcesis trankviligi ŝin. Do, li petis 
tiujn civitanojn, kies familianoj mortis en kuranta jaro, kolektiĝi ĉe la palaco. La 
reĝino vidis milojn da homoj, kies parencoj forpasis, kaj ŝi komprenis, ke morto es- 
tas neevitebla. Krome, la civitanoj vestis sin tiel amuze, ke la reĝino ekridis. De 
tiam tiu ĉi tago estas ankaŭ la tago por la homoj, ke ili forgesu la doloron pro for- 
paso de parencoj kaj daŭre vivu ĝoje. En nuntempa vivo, ĉi tago ankaŭ estas la 
tago, kiam civitanoj rajtas kritiki la registaron, ŝerci kaj aktori surstrate. 

Do, en Katmando oni kvazaŭ trafas al fabelo. La miljara historio dense inter- 
plektiĝas kun nuntempo, kaj oni ĉesas percepti realecon. Antikvaj stupaoj, pagodoj 

kaj temploj ne transformiĝis al 
muzeaj relikvoj, kiel tion oni 
praktikas en eŭropaj landoj. Ci 
tie tiun ĉi antikvecon oni uzas 
ĉiutage. En antikvaj domoj el 
ĉizita ligno oni vivas same, kiel 
antaŭ cent jaroj. Neniu gardas 
antikvajn monumentojn. Tial 
oni rajtas proksimiĝi al ili, tuŝeti 
aŭ grimpi sur iu ajn. Kaj mult- 
nombraj infanoj, kies simpatiaj 
lernejaj uniformoj distingiĝas 
de loko al loko, ludas inter tiu 
majesteco kaj beleco post fino 

de lecionoj. 

Multnombraj ĉarmaj vilaĝetoj troviĝas ĉie en la valo ekster la ĉefurbo. En la 
antikva vilaĝo Khokna, proksime de Katmando, okazis finaŭguste speciala kaprina 
festo, iom brutala. Ciujare certaj personoj protestas kontraŭ ĝia okazigo. Sed la tra- 
dicio ankoraŭ daŭras. Do, la evento komenciĝas per tio, ke junuloj, venintaj el di- 
versaj kvartaloj de la vilaĝo, dividiĝas je du teamoj. lu vilaĝa gravulo ĵetas 
kaprinon en la lagon. Nature, ĝi mortas tuj, kaj la konkurantaj junuloj plonĝante 
devas trovi ĝin subakve kaj eltiri. La konkurado estas streĉa je subtenaj krioj de 
spektantoj, kiuj amase ĉeestas. Viroj kaj virinoj de ĉiuj aĝoj, gejunuloj kaj infanoj 
dense staras ĉe laga barilo, ĉe ĉiuj fenestroj de apudaj domoj kaj sur ties ŝtuparoj. 
La teamo, kiu sukcesas elpreni la kadavron, devas aranĝi feston en la vilaĝo por la 
konkuranta teamo kaj prezenti teatraĵon por la vilaĝanoj post du monatoj. 

En Nepalo entombigoj estas tre-tre raraj. Laŭ la statistiko en la lando 80% da 
homoj estas hinduistoj kaj 15% - budhistoj. Do ilin oni kremacias. Nur restas mal- 
grandaj gmpoj de islamanoj kaj kristanoj, kiuj enterigas la mortintojn. En la nord- 
orienta parto de Katmando ĉe la bordo de Bagmati troviĝas la templo Pashumpati- 
nath (Paŝumpatinat). Apud ĝi okazas bruligo de kadavroj. Kremacio estas ĉefa rito, 
kiun oni okazigas por forpasintaj homoj. En ĉi loko la bordoj de la rivero estas 
ligita per blankŝtona ponto. Blanka koloro estas la koloro de funebro en Nepalo. Ce 
ambaŭ flankoj de la ponto troviĝas rektangulaj ŝtonaj plataĵoj por kremacio. Ce 
unu flanko - plataĵoj por kremacio de ordinaraj homoj, de alia - unue, por minis- 
troj kaj aliaj gravaj oficialuloj, poste - por reĝaj familianoj. Observi longdaŭran 
ceremonion de kremacio venas scivolemaj turistoj. Sur lignan ŝtiparon oni metas 
kadavron, volvitan en blankan mortotukon. Poste oni dekoras ĝin per floroj, ŝutas 
odorigajn pulvorojn kaj bruligas per pajlofaskoj. La ceremonio okazas senhaste kaj 
povas okupi kelkajn horojn. Poste la cindron kaj la reston de ostoj oni ĵetas en la 
riveron, kiu... daŭre fluas tra la urbo kaj en kiu kutime baniĝas infanoj... 

En unu el posttagmezoj mi ko- 
natiĝas kun Indu Thapalia, kiu an- 
taŭnelonge revenis el Eŭropo post 
UK en Roterdamo. Mi gastas en ŝia 
vasta domo, konatiĝas kun la famili- 
anoj. Indu de tempo al tempo gasti- 
gas eksterlandajn geesperantistojn, 
por kio en ŝia domo estas speciala E- 
ĉambro kun verdkoloraj dekoroj. Ni 
parolas jen pri tio, jen pri alio, kaj 
evidentiĝas, ke ni havas komunajn 
konatojn. Jen, vica pruvo ke tiom 
malvasta estas nia E-komunumo! 

La lastan sabaton de mia restado 
en Katmando mi prelegas en E-domo 
pri la pasintjara vojaĝo de multnacia E-grupo tra Siberio survoje al UK en Japanio. 
La komputilo de Razen helpas je prezentado. Fine mi regalas la dekon da ĉeestan- 
toj per bukanita porkaĵa kolbaso, vanilaj kringoj, per kafo kaj rusa teo. Nirab, gus- 
tuminte diversajn viandaĵojn en Rusio, tranĉas profesie kolbason kaj dismetas 
popece sur blankajn tostformajn panpecojn. Kiam finiĝis la oficiala parto de la 
kunveno, ĉe taso da trinkaĵo fluas interesaj paroloj inter nepalanoj, Filip kaj mi. La 
sabaton kronas komuna nepalstila vespermanĝo en restoracieto. Mi aŭdiaŭas ge- 
samideanojn, memorfiksante okule kaj fotile la vizaĝojn de novaj geamikoj. 

Kun certa tristeco mi forlasas Nepalon. Mi havis pliajn travivaĵojn en tiu ĉi al- 
loga lando, por kies priskribo eblus verki multajn paĝojn! Mi travivis ĉi tie etan, 
sed tre intensan parton de mia vivo, al kiu multe kontribuis Razen kaj lia familio. 
Ci malgranda lando, krom ĝangaloj, torentaj riveroj kaj montopintoj, posedas ne- 
kapteblan altiran energetikon. Nepalo ŝatas siajn gastojn, kaj ĉi tien indas reveni! 

Tatjana Loskutova (Ivanovo) 



kun Razen kaj lia edzino 

TILE-4 EN SOĈI 


REU kaj E-klubo de Soĉi invitas vin al la informa kaj movada aranĝo “Tagoj 
de internacia lingvo Esperanto” (TILE-4), kiu okazos de la 31-a de oktobro ĝis la 
4-a de novembro 2008. 

Cu vi volas daŭrigi E-someron? Bonvenon al Soĉi! Suda aŭtuno estas milda, 
maro - ankoraŭ varma, la urbo estas daŭre plena de allogaĵoj, kaj la prezoj estas 
jam tre moderaj. 

La aranĝo konsistos el du ĉefaj flankoj: 

- ekstera informado: ni provos atentigi pri E-o la publikon kaj amaskomu- 
nikilojn; 

- movada agado: okazos kunvenoj pri regiona E-agado, aktivulaj kunvenoj, 
rezultoj pri organizo de IET-1 en Krimeo, rondaj tabloj kaj seminario pri ekspresa 
E-instruado. 

Enkadre de la aranĝo okazos prezento de novaj E-libroj, vizito al Arbo de 
Amikeco, orgena koncerto, prelego pri pieda turismo kaj pri dolmenoj en la ĉemara 
regiono de Kaŭkazio. Por la partoprenontoj koncertos muzika gmpo de la soĉia E- 
klubo. Samtempe kun la aranĝo okazos rapidkurso por soĉianoj kaj gastoj de la 
urbo. Estas planate organizi ekspozicion en la Kulturdomo pri “Praktika utiligado 
de E-to”. Viaj ekspoziciaĵoj bonvenas: fotoj, suveniroj, gazetartikoloj k.t.p. pri kon- 
taktoj kun alilandanoj, ĝemelurbaj rilatoj, partopreno en Internaciaj aranĝoj k.t.p. 

Ciuj gastoj estas petataj informi la organizantojn pri la dato, tempo kaj trans- 
porto de la veno. Ni renkontos vin! 

Venantoj unue registriĝu kaj ricevu enloĝigan karton en la Kulturdomo - 
str. Gorjkogo, 85, “Rajonnij Dom Kulturi”, apud la fervoja stacidomo, tuj post la 
busstacio. La 31-an de oktobro ekde 8.00 tie deĵoros esperantisto (samovaro, baka- 
ĵoj, buterpanoj, teo, kafo k.t.p.). 

La aliĝkotizo estas 50 rubloj. Por la loĝado estas kelkaj variantoj kun la kostoj 
de 200 ĝis 2000 mbloj por unu nokto. La maro tre proksimas (ĉirkaŭ 200 metroj). 
Nutrado - memstara. Sed en la klubejo ĉiam pretas samovaro, bakaĵoj, buterpanoj, 
teo, kafo k.t.p. kaj en la Kulturdomo funkcias bufedo. La urba manĝejo proksimas 
je 100 metroj. 

Dezirantoj povos plilongigi sian restadon ĝis vintro. 

La interesiĝantoj bonvolu kontakti la organizantojn rete <bespa- 
lov_sochi@mail.m> aŭ telefone: Vladimir Bespalov (+7-8622-621347, +7-918- 
0053368), Tatjana Davidova (+7-8622-623889, +7-918-2034609), Marina 
Ŝestakova (+7-963-1604716). 

La organiza teamo 

FINIĜIS LA ERAO 
DE RESPONDKUPONOJ 

Dum multaj jardekoj UEA ak- 
ceptis pagojn per intemaciaj re- 
spondkuponoj. Ili estis simpla pag- 
maniero, kiam internaciaj monĝiroj 
per banko aŭ poŝtmandato estis mal- 
facile fareblaj kaj subigitaj al diver- 
saj limigoj aŭ eĉ en iuj landoj ne 
permesitaj al privatuloj. Lastatempe 
ilia uzado maloftiĝis, ĉar internaciaj pagoj fariĝis pli facilaj dank’ al la forigo aŭ 
mildigo de limigoj kaj pro disvastiĝo de kreditkartoj kaj de retaj pagmanieroj. En 
1997 UEA ankoraŭ ricevis 1652 respondkuponojn, sed en 2007 - nur 43. 

Antaŭe la Centra Oficejo povis facile ŝanĝi la kuponojn kontraŭ poŝtmarkoj en 
sia kutima poŝtejo, preskaŭ vid-al-vide al la CO trans la strato. Nuntempe la 
poŝtejo ne plu akceptas ilin, kaj ĉi-jare nur per escepta aranĝo la poŝta entrepreno 
TNT konsentis akcepti de UEA, por la lasta fojo, kvanton da kuponoj. Ankaŭ en 
multaj aliaj landoj internaciaj respondkuponoj ne plu estas vendataj nek akceptataj 
de la poŝto. Antaŭe ili ankaŭ havis senliman validecon, sed jam de kelkaj jaroj ili 
validas nur ĝis la dato presita sur ili. Parto de la kuponoj, kiujn UEA lastatempe 
ricevis de siaj membroj kaj klientoj, estis jam senvaloraj. 

Pro la priskribita evoluo UEA ne plu akceptas internaciajn respondkuponojn 
kiel pagilojn por kotizoj aŭ servoj nek por aldoni bonhavon al UEA-kontoj. 

Gazetaraj Komunikoj de UEA 

KOTIZOJ DE REU/REJM POR 2009 

Individua kotizo - 120 rub. (por Rusio kaj aliaj landoj de KSS; por ceteraj landoj 

- 12 eŭroj), inkluzivas la membrokarton, Jarlibron/Manlibron de REU, REU- 
bultenon kaj aliajn informojn de REU, voĉdonrajton en REU-Konferenco, raba- 
tojn ĉe uzo de REU-servoj kaj en aranĝoj de REU/REJM. 

Dumviva kotizo - 3000 rub. (por Rusio kaj aliaj landoj de KSS; por ceteraj landoj 

- 300 eŭroj) - ĉio la sama dum la tuta vivo. 

Familia kotizo - 40 rub. (la membrokarto, voĉdomajto en REU-Konferenco, 
rabatoj ĉe uzo de REU-servoj kaj en aranĝoj de REU/REJM); la familiajn 
kotizojn rajtas pagi samadresaj parencoj de individuaj aŭ dumvivaj membroj. 
Rabatita individua kotizo - nelaborantaj gejunuloj kun la aĝo malpli ol 26 jaroj 
pagas 50% de la kotizo. 

Subtenkotizoj (ĉio la sama kiel por la individua kotizo): REU-subtenanto - duobla 
individua kotizo; REJM-patrono - duobla individua kotizo. 

Kolektiva membrokotizo - 40 mb. por ĉiu aligita membro (la aliĝintaj kolektivoj 
pagas minimume por 5 aligitaj membroj), inkluzivas po 1 ekzemplero de REGo 
kaj Jarlibro/Manlibro de REU por ĉiu komenciĝinta deko de la aligitaj 
membroj, aliajn informojn de REU por la kolektivo; la membrokartojn, 
voĉdonrajtojn en REU-Konferenco, rabatojn ĉe uzo de REU-servoj kaj en 

aranĝoj de REU/REJM por la aligitaj membroj. 

Aliĝkotizo - 200 rub., unufoje pagata de nova aliĝinta kolektivo. La jamaj aliĝintaj 
kolektivoj ne pagas ĝin. La nova kolektivo iĝas regiona organizaĵo de REU kaj 
laŭpete ricevas dokumenton pri tio. Se la organizaĵo ne pagas kotizojn por 
aligitaj membroj dum du sinsekvaj jaroj, ĝi estas konsiderata likvidiĝinta kaj 
poste devus denove aliĝi. 

Rabatita abono de REGo - 230 rub. (ekster Rusio - 15 eŭroj), por ĉiuj membroj. 
La dumvivaj membroj, kiuj pagis sian kotizon en 2001-2003, plu ricevados 
REGon sen aldona pago. 

Membri en REU oni rajtas ekde la aĝo 18 jaroj; 14-17-jaruloj rajtas aliĝi kiel 
kandidatoj. 

Ĉiuj membroj de REU kun la aĝo malpli ol 31 jaroj aŭtomate iĝas membroj de la 
junulara sekcio REJM (Rusia Esperantista Junulara Movado) kaj ricevas 
voĉdonrajtojn en REJM-voĉdonoj. 

Membroj de REU iĝas aligitaj membroj de Universala Esperanto-Asocio, la malpli 
ol 31-jaraj - ankaŭ de TEJO. 

Aliĝilon, rublajn kotizojn kaj rabatitajn abonpagojn por REGo kaj “Komencanto” 
sendu (poŝtmandate) al: Mepm.ioBV Mnxanjiy KoiiciaiiiHHOBHuv, a/n 21, 
OflHHiiOBO-6, 143006 MocKOBCKaH od.iac i B. La eŭraj kotizoj pagendas al la konto 
reua-p ĉe UEA. (Pri pliaj pagmanieroj informiĝu ĉe Mikaelo Certilov rete <mem- 
breco@reu.ru>, telefone +7-916-2019437 aŭpoŝte laŭ la supre indikita adreso.) 


Dekkvinjara knabo alvenis hejmen kun nova Mercedes-aŭto. La gepatroj kriis: 
“Kie vi akiris tiun aŭton!?” 

Trankvile li respondis: “Mi aĉetis ĝin hodiaŭ.” 

“Kontraŭ kiu mono?” postulis liaj gepatroj. “Kiom vi pagis?” 

“Gi kostis nur 15 dolarojn,” la knabo diris. 

Do, la gepatroj komencis kriegi eĉ pli laŭte: “Kiu vendus tian aŭton kontraŭ 15 
dolaroj?” 

“Estis la sinjorino proksime en nia strato,” respondis la knabo. “Mi ne scias 
ŝian nomon, ĉar ili nur lastatempe ekloĝis tie. Si vidis min preterbicikli kaj de- 
mandis, ĉu mi volus aĉeti Mercedes-on kontraŭ 15 dolaroj.” 

“Ho ve!” ĝemis la patrino. “Si devas esti molestanto de infanoj. Kiu scius kion 
ŝi farus venontfoje? Johano, venu rekte tien kaj klarigu, kio okazas!” 

Do, la patro iris al la virino. Li postulis, ke ŝi klarigu, kial ŝi vendis novan Mer- 
cedes-on kontraŭ 15 dolaroj al lia filo. 

“Nu,” respondis ŝi, “ĉi-matene mi ricevis telefonvokon de mia edzo. Mi kredis 
ke li estas for por komerca veturo, sed li informis min, ke li estas en Havajo kun sia 
koramikino kaj intencas ne plu reveni al mi. Li diris, ke estas embarasata kaj be- 
zonas monon, do li petis min vendi lian novan Mercedes-on kaj sendi la ricevotan 
monon al li. Do tion mi faris.” 

(esperan to-anekdotoj) 

4000-a ELSENDO DE RADIO VATIKANA 

La 5-an de oktobro Radio Vatikana disaŭdigis sian 4000-an (!) elsendon en Es- 
peranto. La unua elsendo okazis en nokto inter la 17-a kaj la 18-a de aprilo 1976 
(tio signifas inter la Sankta Sabato kaj la Paska Dimanĉo), en la kadro de la pro- 
gramo “Kun ni en la nokto”. Kiel raportite en Espero Katolika n-ro 7/1976 
<http://www.esperokatolika.Org/ekl9761980/ekl976_07.htm#5>, ĝi konsistis nur 
el kelkaj vortoj de meditado, legitaj de s-ino Elizabeta Rzemnyi-Puracchio, hun- 
garino loĝanta en Romo. Ekde la 25-a de aprilo 1976 estis disaŭdigata kvinminuta 
programo, registrita de la menciita sinjorino kaj de patro Giacinto Jacobitti. Sekvis 
pli ampleksaj kaj regulaj elsendoj ekde la 2-a de januaro 1977 ĝis la nuntempo. 

Pri la aparta statuso de E-elsendoj de Radio Vatikana oni povas legi klarigojn 
ĉe <http://www.esperokatolika.Org/ekl9861990/ekl988_06.htm#13>, en Espero 
Katolika n-ro 6/1988. Por aŭskulti la elsendojn de Radio Vatikana vizitu 
<http://www.oecumene.radiovaticana.org/esp/on_demand.asp> 

Antonio De Salvo (Italio) 

“FLUGILOJ DE MALFACILA VENTO” DUM IJK 

De la 26-a de julio ĝis la 2-a de aŭgusto 2008 kadre de la Internacia Junulara 
Kongreso en la urbo Szombathely, Hungario, tradicie okazis la instru-metodika 
seminario “Flugiloj de malfacila vento”, kiu estas projekto de ILEI kun subteno de 
E@I por komencantaj instruistoj de Esperanto kaj instruemaj esperantistoj. 

La gramatika parto estis gvidata de Paŭlo Moĵajev (Ukrainio), kiu jam kung- 
vidis la seminariojn dum IJK-oj en Kovrov kaj Zakopane kaj dum RET-07 en Ru- 
sio. La metodikan parton gvidis Aleksander Osincev, kiu kungvidis la seminarion 
dum RET-07 kaj ĉefkunordigis du lastajn seminariojn. Irina Gonĉarova, majstrino 
de la projekto, rolis kiel observanto. 

La seminarion partoprenis pli ol 15 personoj el di- 
versaj landoj kun diversaj instruspertoj kaj aĝoj. La 
gramatika parto enhavis malfacilaĵojn de Esperanto- 
gramatiko kaj gramatikan ekzercadon. Dum la metodika 
parto oni pridiskutis diversajn metodojn de lingva in- 
struado, planadon de leciono kaj kurso kaj specifaĵojn de 
Esperanto-instruado. La seminario konsistis el 4 metodi- 
kaj kaj 4 gramatikaj poduhoraj programeroj dum 4 tagoj. 

Dum la tria tago okazis prezentoj de diversaj Esperanto- 
metodoj far spertaj instruistoj de Esperanto: Zlatko Tiŝl- 
jar, Paŭlo Moĵajev (Ukrainio), Irina Gonĉarova (Rusio) 
kaj Xose Conde (Hispanio). Dum la 4-a tago la parto- 

prenatoj povis mem prezenti siajn 
15-minutajn lecionojn. 

Ciujn kondiĉojn de parto- 
preno plenumis 7 personoj (po 
unu el Nederlando, Ĉehio, Ger- 
manio, Hungario, Francio kaj du 
el Rusio), kiuj solene dum inter- 
nacia koncerto ricevis atestojn 
kun rekomendo kiel instruistoj de 
Esperanto. Ĉiuj partoprenantoj 
iĝis membroj de ILEI. 

ĉefkunordiganto kaj gvidanto 
Aleksander Osincev 

11-a INTERNACIA FOTOKONKURSO 

Post dek sukcesaj konkursoj (1998-2007) la redakcio de “La Ondo de Espe- 
ranto” invitas al partopreno en la dekunua Internacia Fotokonkurso. 

En la fotokonkurso rajtas partopreni ĉiu fotemulo amatora aŭ profesia, sende- 
pende de la loĝlando kaj lingvokono. Unu persono rajtas partopreni per mak- 
simume kvin fotoj. La minimuma formato estas 15 x 20 cm. Fotoj povas esti koloraj 
aŭ nigra-blankaj, vertikalaj, horizontalaj kaj aliformataj. Fotoj senditaj elektronike 
ne estas akceptataj. La konkursaj fotoj devas esti senditaj al la sekretario de la 
konkurso, Halina Gorecka (236039 Kaliningrad, p/k 1205). La fotoj devos atingi la 
sekretarion antaŭ la 1-a de decembro 2008. 

La konkursaĵoj devas esti subskribitaj per pseŭdonimo. En aparta koverto kun- 
sendata devas esti slipo kun la pseŭdonimo, aŭtenta nomo, poŝta adreso kaj re- 
tadreso (se estas) de la aŭtoro. Oni povas aldoni litolon aŭ klarigan noton al la 
fotoj. En la konkurso ne rajtas partopreni fotoj jam premiitaj aŭ publikigitaj. 

Juĝkomisiono aljuĝos premiojn al la laŭreatoj: 

1. 50 eŭroj kaj abono de “La Ondo de Esperanto” en 2009. 

2. 25 eŭroj kaj abono de “La Ondo de Esperanto” en 2009. 

3. Abono de “La Ondo de Esperanto” en 2009. 

Speciala premio (50 eŭroj kaj abono de “La Ondo de Esperanto”) - por la plej 
bona foto pri la temo “Vizaĝoj”. 

Ĉiu premiito ricevos diplomon. La rezulto estos anoncita en “La Ondo de Espe- 
ranto”. La organizanto de la konkurso havos ĝis la 31-a de decembro 2010 eksk- 
luzivan rajton uzi la ricevitajn fotojn en papera kaj elektronika formoj kaj en 
ekspozicioj. Poste la publikigo-rajton havos kaj la organizanto kaj la aŭtoroj. 

Legu pri la antaŭaj fotokonkursoj kaj vidu plurajn premiitajn fotojn en la retejo 
de “La Ondo” <http://www.esperanto.org/ondo/>, en la rubriko “Internacia 
Fotokonkurso”. 

Halina Gorecka, sekretario 

364000 DVD PRI ESPERANTO - SENPAGE! 

DVD kun la simpla titolo “Esperanto” aperis 
la 10-an de septembro 2008 kiel aldonaĵo en la 
grava pola tagĵurnalo Gazeta Wyborcza kun la 
rekorda eldonkvanto de 364000 ekzempleroj. 

Gi aperis en ĉiuj eldonoj de la gazeto kiel sen- 
paga kromaĵo, kaj la aperigon de la disko en la 
gazeto financis la urbo Bjalistoko. La diskon 
kreis la organizaĵo E@I laŭ la mendo de la urbo 
Bjalistoko. Multaj polaj esperantistoj aĉetadis 
dum la tago po 10-20 gazetoj kun la disko, 
celante disdoni ĝin al siaj konatoj kaj por uzi 
ĝin kiel taŭgan kaj malmultkostan informilon. 

En la disko “Esperanto” oni promenas 
kvazaŭ tra fabela, virtuala Bjalistoko kaj vizitas 
unuopajn konstruaĵojn de la urbo. Aperas kon- 
straaĵoj kiel Lernejo (kelknivelaj kursoj de Es- 
peranto), Kinejo (ses fdmetoj pri Esperanto), Muzikejo (kantoj en Esperanto kun 
tekstoj), Gazetgiĉeto (prezento de kelkaj gravaj E-gazetoj), Esperanto-muzeo (in- 
formoj pri Zamenhof, pri E-aranĝoj, pri organizaĵoj...), Biblioteko (kelkaj famaj 
verkoj en Esperanto)... La vizitantojn de la urbo (uzantojn de la disko) bonvenigas 
en la urbodoma konstruaĵo de Bjalistoko la urbestro Tadeusz Truskolaski mem per 
mallonga fdmeto (li salutas homojn kaj en la pola kaj en Esperanto). 

Vi povas legi artikolon de Peter Balaŝ pri la disko en Libera Folio (la foto estas 
prenita ĝuste de tie) ĉe <http://www.liberafolio.org/2008/gazetawyborcza/>. 

(esperanto-l) 

ZAMENHOF-FESTO EN UNESKO 

Iniciate de la pola delegitaro ĉe Unesko, subtenata de la litova delegitaro, kaj en 
kunlaboro kun Universala Esperanto-Asocio, la 15-an de decembro 2008 okazos en 
la sidejo de Unesko en Parizo solenaĵo por celebri la naskiĝdaton de Lazaro Lu- 
doviko Zamenhof. Samtempe ĝi estos bela enkonduko al 2009 - la jaro de la 150-a 
datreveno de la naskiĝo de Zamenhof. Dum la festo estos pluraj oficialaj salutoj de 
la ambasadoroj kaj de reprezentantoj de Unesko kaj sekvos poste paroladoj, spek- 
tado de fdmeto pri Esperanto kaj bufedo. La ĉefaj paroladoj estos tiuj de la franca 
lingvistino Henriette Walter kaj de la nepo de Zamenhof, Louis Zaleski-Zamenhof. 
La tuto en solena etoso okazos de la 17.30 ĝis la 20.30 en la sidejo de Unesko en 
Parizo. Ciuj esperantistoj estas varme invitataj partopreni. 

La organiza koniitato 

EL HISTORIO DE ESPERANTO EN TOBOLJSK 

Ci-jare mi tute subite legis mirindan antikvaĵon - la gazeton “CuoupcKas iiobi,” 
(“Siberia novaĵo”), datitan de la 23-a de februaro 1910 (!). Gi estis eldonita en 
Tjumenj. Kun grandega intereso mi legis tiamajn novaĵojn, anoncojn kaj rek- 

lamojn. Mi provis imagi la siberian vivon an- 
taŭ cent jaroj. Mi volis ekscii, kiajn ŝatoku- 
pojn havis homoj, kiel oni pasigis sian lib- 
eran tempon. Min surprizis nomoj de la ar- 
tikoloj sur la unua paĝo. Juĝu mem: “Gran- 
dioza maskobalo”, “La unua elektroteatro en 
Tjumenj”, “Koncerta Halo ‘Ermitaĵ’”, 

“Rapida ŝipveturigo de varoj”, “Sipoj el Ameriko” ktp. 

Tio, kion mi legis sur la lasta paĝo, superis miajn prediktojn. Fakte, antaŭ kel- 
kaj jaroj mi laboris en la loka arkivo kaj vane provis trovi almenaŭ unu linion pri 
Esperanto. Kaj ĉi tie sur la lasta paĝo mi trovis jenon: 

“Eksperantistaj (ĝuste tiel, kun “k” - D.G.) societoj estas vaste disvastigitaj en 
Okcidenta Eŭropo: preskaŭ en ĉiu granda urbo funkcias rondeto de eksperantistoj, 
ĉie oni provas malmultkostigi veturadon, loĝadon, plifaciligi konatiĝon kun lokaj 
vidindaĵoj. Tio ĉi donas grandan oportunon por E-posedantoj kaj eblon por neriĉaj 
homoj malmultkoste kaj kun granda utilo entrepreni eksterlandajn vojaĝojn. 

En Toboljsk ĉe la loka muzeo oni povas lerni “eksperanton” kaj tiel uzi avan- 
taĝojn, kiujn donas scipovo de la internacia lingvo. En Krasnojarsk okazis la unua 
kunveno de eksperantoj kaj simpatiantoj nombre de 120 homoj. La kunveno estis 
malfermita de B.A.Perrott, kiu faris revuon de la sukcesoj en la Krasnojarska E- 
movado. Lernantoj de “eksperanto” nombras 200 homojn. Ankaŭ en Tjumenj estas 
personoj, kiuj lernas ĉi tiun artefaritan internacian lingvon.” 

Kiel ni scias, la unua E-kongreso estis en 1905. Nur kvin jaroj pasis post ĝi, 
tamen la loĝantoj de Toboljsk, Tjumenj kaj eĉ Krasnojarsk jam havis eblon lerni la 
lingvon kaj praktiki ĝin dum vojaĝoj. Eble en estonto ni malkovros novajn nekona- 
tajn paĝojn de Esperanto-historio en Ruslando. 

Dilara Gadirova( Toboljsk) 
(aŭguste la artikolo aperis ruslingve en laĵurnalo “Toboljsk”) 

TRISTA UK EN ROTERDAMO 

Jam de multaj jaroj ni ne vizitis Universalajn Kongresojn. Antaŭaj UK-oj restis 
en la memoro kiel festoj, stresaj, sed interesaj. La samon ni atendis ankaŭ ĉi-foje, 
sed ĉi-jara UK estis la plej mankohava, kian oni nur povus imagi. 

Jen kelkaj ekzemploj: nia hotelĉambro evidentiĝis malpura ejo kun rompita 
ŝranko, nepurigita duŝejo kaj makidoj sur griza tapiŝplanko, kvazaŭ oni antaŭe 
buĉis iun tie. Intertraktado kun administrantoj de la hoteleto gvidis al nenio, do ni 
veturis al la kongresejo, kie ni dum horoj serĉis la respondeculon de LKK pri 
loĝado, vicestaris ĉe la loĝiga servo k.t.p. Dum aliaj kongresanoj ĝuis la interkonan 
vesperon, ni okupiĝis pri tranoktebleco, kiun ni antaŭ monatoj pagis al UEA. Fin- 
fine meznokte ni “surteriĝis”, hunde lacaj kaj elĉerpitaj, en alia hotelo: en diversaj 
ĉambroj, sur diversaj etaĝoj. De tiu momento ni preskaŭ ĉiutage devis ŝanĝi la ho- 
telon. Ciumatene ni metis la valizojn en deponejon, vespere elprenis ilin kaj iris al 
ĉambro en alia hotelo. Do, ĝis la lasta tago ni apenaŭ povis elpaki niajn aĵojn. 

Kompreneble, ke ni ne multon kaptis en la kongresejo dum la unuaj tagoj. 


Anonco: “Hieraŭ forpasis s-ro Ki- 
nodirektoroff, la estro de la plej 
granda urba kinejo. La entombigo 
okazos postmorgaŭ je la 10.00, 
12.30, 15.00, 17.30 kaj 20.00.” 

(esperan to-anekdotoj) 

Aparte perpleksis nin la 
malhelpemo de la loĝiga 
servo: la nederlandaj esper- 
antistoj, kiuj ja scipovis la 
nederlandan lingvon, tute ne 
volis helpi nin (kaj aliajn) 
per telefonado, konsiloj, 
tradukoj al la nederlanda. 

Des pli stranga estis tiu ĉi 
konduto, ke ĝi kontrastis al 
normalaj, “surstrataj” ned- 
erlandanoj, kiuj ne parolis 
Esperanton, sed estis 
helpemaj kaj afablaj, ri- 
gardis en nian mapon, serĉis kun ni konvenajn stratojn, per gestoj kaj mimiko kom- 
pletigis la mankantan komunan lingvon. 

Jam de la unuaj horoj oni havis la impreson, kvazaŭ la organizantoj ĵuris fari la 
kongreson por la partoprenantoj kiel eble plej malagrabla. Postaj spertoj nur plifor- 
tigis la impreson. Ekzemple, por la “nederlanda eksprese” kolektiĝis en la saloneto 
amaso da homoj, tiel ke eĉ surplanke ne plu estis loko. Multaj dezirantoj eklerni la 
nederlandan devis resti ekstere. Tamen la organizantoj ne ŝanĝis la salonon, oni 
simple ŝlosis la ĉambron de interne, por ke neniu, krom eta kvanto, plu eniru. 

Nia konato, ĉiujara partoprenanto de UK-oj, plendis pri “magraj kongressake- 
toj”, preskaŭ malplenaj. Alia kongresano rakontis al ni, ke li mendis ekskurson al 
la pacmuzeo en Hago, sed kiam la grupo tien alvenis, oni ne enlasis ĝin, ĉar la viz- 
ito ne estis anoncita (tamen antaŭ monatoj pagita). Do, ili “kisis la pordon” kaj re- 
veturis Roterdamon. 

La “aŭtoraj duonhoroj” ne estis diskonigitaj ne nur al la publiko, sed foje eĉ al 
la koncerna aŭtoro. Ekzemple, al la aŭtora duonhoro de Ragnarsson venis iom da 
publiko, sed la poeto mem ne aperis, ĉar oni lin simple ne sciigis pri tio. La “aŭtora 
duonhoro” sen la aŭtoro - specialaĵo de la ĉi-jara UK. 

Alia apartaĵo, kiun ni ankoraŭ neniam spertis, estis vole-nevola “sidanta dan- 
cado”. En la plej granda salono, tamen tro malgranda por ĉiuj (duono de la parto- 
prenantoj devis sidi antaŭ televidekranoj en alia ejo), oni ne permesis moviĝi laŭ la 
muziko de JoMo (ekstari, danci, k.t.p.). Franca paro sidanta antaŭ ni “dancis” ro- 
kenrolon sidante: ili duonleviĝis, duonturniĝis, manklakis. Aliaj, ne tiom spertaj, 
simple moviĝetis sur siaj seĝoj. Se tamen iu ekstaris, tuj alkuris gardisto kaj krude 
ordonis sidiĝon. 

Memkompreneble ne ĉio estis malbona. Elstaris ekzemple la brilaj prelegoj de 
profesoro Jolin Wells pri lingvistikaj temoj, la informriĉaj enkondukoj en la vi- 
voverkojn de Erasmo aŭ de van Gogh. La ekskurso al la malnova nederlanda 
vilaĝo “Zaanse Schans” kaj al Amsterdamo (kun ŝipveturo tra la urbaj kanaloj) 
plaĉis al ĉiuj partoprenantoj. E1 la muzikaj programeroj ni menciu la kantadon de 
Elena Puhova, la elpaŝon de la fama duopo Jomart kaj Nataŝa kaj la koncerton de 

JoMo, kiu ne nur kantis, sed 
ankaŭ senĉese p’rimokis la 
aron de gardistoj, severe obser- 
vantaj la publikon. 

Ci-jare estis la 100-jara ju- 
bileo de UEA, sed multaj 
plendis, ke nenio interesa estis 
dediĉita al la jubileo. La ves- 
pera programo estis magra, eĉ 
dum la Internacia Festivalo, 
kiun partoprenas kelkcent ho- 
moj, oni havas pli riĉan ves- 
peran programon, ol dum tiu ĉi UK, kie oni malmulton ofertis al la kelkmilhoma 
publiko. 

La lastan tagon venis al ni anglino kaj indigne rakontis, ke la UEA-oficisto or- 
donis voki la policon, ĉar maljuna sveda esperantisto ne montris sian kongreskar- 
ton. Malgraŭ tio, ke oni poste ricevis lian kongreskarton, kaj multaj homoj atestis, 
ke li pagis la kongreskotizon kaj estas eĉ dumviva membro de UEA, la svedo estis 
forkondukita kiel krimulo al la policejo. lu berlinanino rakontis, ke ŝi vidis, kiel du 
pordistoj krude batforŝovis ŝian konaton, kiam li, ankoraŭ ne surmetinte la kon- 
gresŝildon, venis al la enirpordo de la kongresejo. Ni mem spertis, kiel en la libros- 
ervo oni aroge alkriaĉis homojn, kiuj nur demandis, pro kio tie la poŝtmarkoj estas 
pli kostaj ol en normalaj vendejoj. Enŝteliĝas la supozo, ke, se oni laboras en la 
CO, oni opinias sin apartaj uloj, kiuj rajtas trakti homojn senrespekte, eĉ humilige. 

Kompreneble, tio estas nur kelkaj aspektoj, sufiĉe subjektivaj, sed ni kredas, ke 
ne nur ni, sed ankaŭ kelkaj aliaj, ne plu ŝatus partopreni UK-ojn. Tro negativa estas 
la bilanco: multe da elspezita mono, multe da malagrablaĵoj kaj malmultaj klerigaj, 
pozitivaj kaj vere interesaj okazaĵoj. 

Leita Karpunina, Gerd Bussing (Rusio-Germanio) 




La 17-an de septembro 2008 en la aĝo 62 
jaroj post longdaŭra kormalsano mortis unu el 
veteranoj de la urba E-movado Vja- 
ĉeslav Nikolajeviĉ Ivanov. Lerninte Esperanton 
en 1962, Vjaĉeslav Ivanov multe propagandis la 
internacian lingvon kaj instruis ĝin en Ivanovo. 
Li estis aktiva membro de la loka E-klubo. Ni 
funebras kaj kondolencas pro la forpaso de nia 
samideano. 

Tatjana Loskutova (Ivanovo) 

>ku/tura revuo 


En la moskva E-eldonejo “Impeto ” aperis la poemaro de Dina Lukjanec “ Tre- 
manta stelo Por prezenti la libron kaj rakonti al (precipe) relative junaj esper- 
antistoj pri unu el la elstaraj esperantistoj de nia movada historio de lastaj jarde- 
koj ni publikigas la antaŭparolon de la kompilinto. 

TREMANTA STELO 


1 . 

Delonge mi vartis revon konigi la poezion de Dina Lukjanec al esperantistoj. 
Cu ne estas konata? - iu el mia generacio demandos. Laŭ miaj scioj la plejmulto de 
espaj poeziŝatantoj konas nur dek du kantojn, verkitajn/tradukitajn de ŝi, kiuj aperis 
en la KD-serio “Oraj kantoj”, pli-malpli famiĝinta en la modema Esperantujo. 

Subite mi trovis min ĉe la penso: dek du - ĉu estas malmulte? Efektive, elek- 
tante la kantojn por la diskaro per libera voĉdonado, la rusia esperantistaro liber- 
vole voĉdonis por 84 kantoj, poste registritaj ensemble en kvar KD-oj. Okdek kvar 
kantoj de multaj aŭtoroj, kaj inter ili sepono prezentas unu aŭtoron, tiu aŭtoro estas 
Dina Lukjanec. Neniu enlanda esperantista renkontiĝo pasas sen komuna kantado - 
bonŝance la iaman tradicion de SEJM heredis ankaŭ la moderna postsovetia junu- 
laro. Kaj mi kuraĝas aserti, ke neniu komuna kantado ĉe lignofajro pasas sen “Ne, 
ne, ne, mi veturas tuj al la land’ Esperantujsen “La danco ĉe la fajro”, sen “La 
tendara adiaŭa”. Jen la aprezo! 

Sed tamen mi denove ripetu, ke la poezio 
de Dina Lukjanec restas nekonata por espaj 
poeziŝatantoj. Eĉ mia generacio de sovetiaj 
esperantistoj, atinginta grizharan aĝon, nebule 
imagas la revan kaj fajnan, batalvokan kaj de- 
likatan mondon de la poetino. La mondon, kiu 
tute ne limiĝas per tiuj dek du kantoj, vivantaj 
en espaj animoj jam dum kelkaj jardekoj. Ja 
dum tiuj jardekoj la talentega poetino estis 
kreanta kaj kreanta ĉiam novajn poemojn kaj 
kantojn - miaopinie, la rava inspiro neniam 
lasis ŝin. 

2 . 

Dina aperis en Esperantujo antaŭ kvardek 
jaroj. Tiam ŝi estis ĉarma studentino pri 
filologio kun rideto de Mona Lisa. Si loĝis en 
la fora siberia urbo Barnaul, kie funkciis unu 

el la plej amasaj junularaj esperantistaj kluboj. La klubo, prosperanta en la regiono, 
tiam preskaŭ sensamideana, havis la elokventan nomon “Oazo”. Gin fondis kaj 
gvidis Anatolo Gonĉarov, perfekte konata al la esperantistoj eĉ nun, kio liberigas 
min de la devo prezenti lin ĉi tie pli detale. Do en la ĉarma kompanio aperis tiu 
ĉarma knabino kun sia freŝa mondpercepto, kun siaj sinceraj sentoj, des pli - ver- 
kanta poemojn en la msa. Normale, la impresoj de esperantista vivo trovis rimree- 
hojn en ŝia animo, kaj nature tiuj reehoj iĝis poemoj jam en Esperanto. 

Aroganta junulo, kia tiutempe estis mi, preninte gvidon de la poezia fako de 
SEJM, tuj skribis al kelkaj ekpoetoj. Per ties adresoj min afable provizis la 
klubgvidantoj, i.a. la sama Anatolo Gonĉarov. Mi celis kolekti materialojn por 
eventuala literatura revu(et)o, aŭ almenaŭ iel kunigi, interkonatigi la verkantajn 
homojn. La respondo de Dina atingis min tiom rapide, kiom permesis la tiama 
helika poŝto - post du semajnoj. Kaj - je mia miro - ĝi estis versa! Si skribis: 

Mi dankas vin sincere pro 1’ atento, 

Sed premas min konstante malkontento. 

Mi ja ne estas vera verkistino, 

Sed simpla ordinara junulino. 

Do, ĉu daŭrigi indas la laboron? 

Kaj je verkad’ apliki la fervoron? 

Ja tutegale en la vivo mia 
Atendos ĉiam min sukces’ nenia. 

Talenton mi, verŝajne, ne posedas, 

Neniu kredas min, kaj mi ne kredas. 

Kaj, ĝenerale, ĉio estas vano. 

Mi dankas pro 1’ atent’, samideano. 

La versoj estis absolute maturaj, sinceraj kaj kortuŝaj, do mi respondis ankaŭ 
verse. Mi skribis ion subtenan, kuraĝigan - tion, kion permesis mia aroganteco kaj 
tiutempa pmda eduko. Estas grava bonŝanco, ke tiu galimatio tamen estis pli- 
malpli favore akceptita. Ekde tiam, do eĉ antaŭ nia persona konatiĝo ni komencis 
korespondi verse, kaj tiu versa dialogo daŭris dum kelkaj jaroj. Kelkajn monatojn 
poste ni ekvidis unu la alian en Esperanto-tendaro, en Karpatio. Tien Dina venis 
jam kun kelkaj kantoj, varme akceptitaj de la junularo, kaj jam kun malpli da duboj 
pri sia, laŭ mi senduba, talento. Si vizitis kelkajn tendarojn - la tendaraj fajroj 
donis al ŝi specialan vivoforton, aron da brilaj poemoj kaj kantoj Dina verkis ĝuste 
pri kaj por Esperantujo: 

Jus akirita energio 
sufiĉas, ŝajne, eĉ por jar’, 
sed esperanta nostalgio 
turmentas min post la tendar’. 

Esperantujo malproksima 
Plej kara estas sur la ter’. 

La vivo griza kaj kutima 
Pensigas forte pri somer’. 

La talento, ŝia natura doto, estis ne nur poezia, sed ankaŭ la tre rara kapablo 
emocii, kunigi kaj entuziasmigi homojn, elkapigi freŝajn ideojn pri bonaj agoj kaj 
efektivigi ilin. Diplomiĝinte pri lingvoinstruado, ŝi dekomence trafis per ordinara 
distribuo de junaj fakuloj (kiel la plejmulto de liamaj diplomiĝintoj) en la 
mez-lernejon de siberia vilaĝo Povaliha. Do al la Esperanto-kurso, kiun ŝi tuj or- 
ganizis en la lernejo, venis cent dudek gelernantoj! Ŝi skribis al mi, ke, se ĉiuj ili 
iĝos esperantistoj, oni devos ŝanĝi la nomon de la vilaĝo al Esperantiha... 

Poste, ankaŭ tre bonŝance, Dina trafis Leningradon, la kurson de famega kaj la 
plej estiminda fakulo pri poezia tradukarto, profesoro Jefim Etkind. Tion mi, ver- 
dire, opiniis ne la plej grava bonŝanco. La plej grava estis, ke, loĝante ne tre mal- 
proksime de la urbego, mi nun povis renkonti ŝin pli ofte. Nur vizitinte, laŭ ŝia in- 
sisto, prelegojn de Etkind pri la franca poezio, mi ravite konjektis, ke estas 
grandega bonŝanco la apero mem de tiu persono en ŝia kaj en mia vivo. La pro- 
fesoro krom tio estis iniciatinto kaj gvidinto de parolalmanako “La unuan fojon en 
la rusa”. La almanako regule okazadis en Leningrada Domo de verkistoj kaj donis 
eblon al la plej eminentaj tradukistoj prezenti siajn freŝajn tradukojn al la kolegaro. 
Do ĝuste per zorgoj de Dina kaj dank’ al bonvolo de profesoro Etkind en 1975 
(imagu, kiam mem la vorto “Esperanto” estis fakte malpermesata!) esperantistoj 
dufoje ricevis tiun eminentan podion plus tiun eminentan publikon. Unuafoje Sem- 
jon Podkaminer kaj Vladimir Samodaj brile prezentis tradukojn el la rusa poezio en 
Esperanton. La duan fojon laboris Dina kaj mi, preparinte ruslingvajn tradukojn el 
la verkoj de konataj poetoj de Esperantujo. Ambaŭ prezentoj estis bone akceptitaj; 
certe, la eminentidoj ne iĝis samideanoj, sed almenaŭ konservis enanime estimon 
al la lingvo internacia, kiel lingvo arta. 

Bedaŭrinde, pli-malpli baldaŭ ekis la fifama batalado de la ŝtato kontraŭ t.n. 
“disidentoj”, personoj, kies opinio ne ĉiam kongruis kun la oficiala. Jefim Etkind 
estis enkalkulita inter tiuj kaj pelita for el Sovetio. Kompreneble, perdo de la patrujo 
estis dolora, sed multe pli dolora estis lia foriro por la patrujo mem. Liaj libroj pri 
poezia tradukarto, 

geniaj kaj unikaj in- 
struiloj, estis 

malpermesitaj - tio 
bremsis evoluon de la 
rusa tradukista skolo, 
versimile, por jarde- 
koj. Ankaŭ lia kurso 
estis dissolvita. Dina 
revenis en Siberion. 

Tamen ne por longe. 

Ŝi trovis forton 
rezisti al la destino. Ŝi 

venis en Moskvon, 
sukcese ekzameni~is am ^ eca renkontiĝo dum vizito de D.Lukjcinec al Moskvo; de mal- 

... . , dekstre: Elena Puhova, Garik Kokoliia, Mikaelo Bronŝtejn, Vladi- 

kiel aspiranto en la . c , . r 

e mir Samodaj, Dina Lukjanec, Gennadij Sdo 

Instituto de lingvoscienco de Akademio de Sciencoj de USSR kaj en 1983 brile dok- 
toriĝis per defendo de la disertacio, esploranta esprimeblecojn de poeziaj tradukoj en 
Esperanto kompare al tiuj en naciaj lingvoj. 

Jam dum du jardekoj Dina Lukjanec loĝas en la fora Kazahstano, en Almati, la 
iama ĉefurbo de la respubliko. Si daŭre verkas poemojn kaj kantojn. Nuntempe ŝi 
kungvidas la Artan centron, produktante videopoemojn en la rusa, en la kazaha kaj 
en Esperanto. En 2007 ŝia kanto “La urbo ora” ricevis laŭdan mencion en Belartaj 
Konkursoj de UEA. 

3. 

Miaplaĉe, mi determinus tri ĉefajn temojn en la verkaro de Dina Lukjanec. Tiuj 
estas: Amo, Esperantujo, Vivo. Sed mi ne estus tro insistema, defendante tiun ĉi 
determinon en eventuala diskuto. Car la tri temoj interplektiĝas - ja nature ne 
povus esti alie. La interplektiĝo estas rezulto de profŭndanima meditado, rezulto de 
kredo kaj dubo, feliĉo kaj plago, ĝojo kaj tristo, aspiro kaj embaraso. 

Kekaj personoj, aŭdintaj la kantojn de Dina, serioze diradis al mi, ke ŝi estas per- 
fidinta la ideon, ke ŝi “faras malbonon por disvastigo de la lingvo per tiuj kantaĉoj”: 
Esperanto estas 
La ideo profŭnda, 

Tamen scii la fundon 
Gian ne estas reale. 

Pro tio mi hezitas 
Propagandi ĝin. 

Eraron mi evitas, 

Komprenu min. 

La lingvo estas dono 
Por saĝul’ kaj fripon’, 

Gi servas por la bono 
Kaj por malbon’. 

Kion mi respondu? Estas homoj komprenemaj kaj ne tre. Por la komprenemaj 
ne necesas klarigi, ke tiuj kantoj estas dolora cerbumado, meditado, normala por 
ĉiu persono, havanta cerbon. Por tinj, kiuj ne komprenas, miaj klarigoj ne havus 
sencon. Nur unusolan aferon mi volus emfazi ĉi-rilate: ne eblas sen sincera amo 
diri la sekvantajn kortuŝajn vortojn: 

Esperantujo, amata tero, 

Naive kredis mi, ke estas vi en vero! 

Esperantujo, profundan amon 
A1 vi ĝis nun mi ĉiam sentas, 

Sed adiaŭ, tamen... 

Kaj jen la amo interhoma, la amo virina. Plena de travivaĵoj, feliĉaj kaj doloraj. 
Gena por paroli pri tiu sento en la poemoj kaj kantoj, montrotaj al flanka legantaro. 
Por kio? Do - por inspiri, por klarigi sian sentogamon, por montri la vojon al vera 
amo. Speciale ŝatante lirikan poezion en Esperanto, mi konatiĝis kun verkaro, ver- 

simile, de ĉiuj esperantaj poetinoj intaj kaj antaj. Pro tio mi deklam sen timo, ke 
tnte ne multaj niaj poetinoj leviĝis en siaj poemoj al tiu alto de sincero kaj esprim- 
riĉeco, kiun atingas Dina per tute simplaj vortoj: 

Mi povus vivi sen angoro, 

Forgesi baldaŭ pri 1’ aŭgust’, 

Sed ĉio vane, ĝemas koro, 

Revema koro en la bmst’. 

Pro kio ofte mi sopiras 
Kaj tremas kvazaŭ la foli’? 

Forgesu lin: racio diras, 

Sed koro flustras: estu li! 

Cu en la poemoj alitemaj, privivaj, kiujn mi, kompilante la libreton, tute arbitre 
apartigis en la parto “Trankvilo kaj silento’’, forestas la amo? Tute ne - ĝi enestas, 
laŭ mi, eĉ pli ol en la du antaŭaj partoj, ĉar temas pri la amo al la tuta homaro. Ne 
al abstrakta homamaso, sed al animriĉaj, pmdentaj kaj honestaj homoj. Iom da be- 
laj historioj. Iom da edifo - sen trudo, do tute akceptebla. Iom da laŭdo - por 
amataj lokoj sur la Tero kaj por la Tero mem: 

Ho mia bela, bela Ter’, 

Raviga mia Tero multkolora! 

Spirito dia plenplenigas vin. 

Kreanta Volo plenplenigas vin. 

Kaj vere estas sen la fin’ 

Cielo super vi kaj suno mola... 

Ho mia bela, bela Ter’! 

La modernaj espaj poetoj ne verkas tiel. Naskinte en la kapo freŝan penson, foje 
eĉ brilan kaj originalan, moderna poeto ne komplikas por si la vivon per serĉado de 
freŝaj rimoj, konvenaj por tiu penso, aŭ per zorgoj pri ia bela metriko. Senrimaj kaj 
senritmaj linioj, kunmetitaj kolonete, havas la nomon “poemoj”. En la poemaro de 
Dina Lukjanec vi ne trovos tion. Kontraŭe - vi trovos la rimojn elegantajn, perfek- 
tajn, tute konvenajn kaj ĝustaloke metitajn. lu rafinita leganto eble plendos kelk- 
loke pri la metriko - ne ĉiam kutima kaj rigora. Sed plejparte tio okazas en la kan- 
totekstoj, kie ja endas konsideri ankaŭ la melodion... Kaj ne nur. Siajn novajn ver- 
kojn Dina nomas “Videopoemoj”, enplektante la brilajn tekstojn kaj ĉarmajn 
melodiojn en fdmojn kun aro da ravaj bildoj - aludaj, alegoriaj, inspiraj. Mi es- 
peras, ke pli-malpli fme ankaŭ tiuj videopoemoj atingos vin, kara leganto. Sed 
dume - ĝuan legon! 

Mikaelo Bronŝtejn (Tihvin) 

BULGARA E-TEATRO - 50-JARA 

Fondita en 1958, Bulgara Esperanto-Teatro (BET) festas sian duonjarcentan ju- 
bileon. La solenaĵo okazos en la salono de la Urba biblioteko en Sofio la 16-an de 
oktobro. Por la novaj esperantistoj, kiuj ne konas la agadon de BET, jen koncize: 

El la biografio de BET: 

1958 - BET fondita sub la aŭspicio de Bulgara Esperanto-Asocio (BEA). 

1958 - La unua partopreno en nacia kongreso de BEA. Gis 1997 okazis prezen- 
tadoj enĉiujaraj E-kongresoj naciaj. 

1959 - La unua partopreno en UK de Esperanto. Gis 1997 okazis prezentadoj 
dum 23 Universalaj Kongresoj. 

1964 - La unua partopreno en kongreso de TEJO. Gis 1997 okazis prezentadoj 
dum 4 kongresoj de TEJO. 

1972 - La unua partopreno en kongreso de IFEF. Gis 1997 okazis prezentadoj 
dum 4 kongresoj de IFEF. 

De 1970 ĝis 1983 ekzistis ankaŭ teatra gmpo de elstaraj bulgaraj aktoroj sub la 
gvidado de Kiril Draĵev. 

1989 - Gmpo de aktoroj el Teatro de la Junularo en Sofio formis la novan kon- 
siston de BET. BET prezentiĝis per siaj spektakloj antaŭ miloj da spektantoj en de- 
koj da landoj. 

Reehoj pri BET: 

“Entute neforgesebla evento en mia esperantista vivo!” (Prof. G.Waringhien). 

“La Bulgara Esperanto-Teatro estas fiero ne nur por ni, parolantoj de Espe- 
ranto... Per sia agado BET bonege prezentis la bulgaran teatran arton antaŭ inter- 
nacia publiko.” (Prof. H.Tonkin) 

“La internacia publiko el 58 landoj apenaŭ povis reteni siajn larmojn... pro- 
ŭinde emociita de la majstra arto de la bulgaroj...” (S.M.) 

“Ĉiuvidpunkte perfekta prezento, scenografio, aktorado, reĝisorado, pronon- 
cado.” (Aldo de’ Giorgi) 

“Nova perlo aldoniĝis al la koliero de via repertuaro.” (Carlo Minnaja) 

Partoprenis en BET: Belka Beleva - Honora membro de BEA, Honora mem- 
bro de UEA; Kiril Draĵev - tradukisto de dramverkoj, Honora membro de BEA, 
Honora membro de UEA; Kunĉo Valev - tradukisto de dramverkoj, Honora mem- 
bro de BEA; Anani Anev; Angelina Sotirova; Darinka Goranova; Gerasim Mlade- 
nov; Gertmda Lukanova - reĝisoro; Georgi Kerelezov; Ivan Zlatarev; Ivanka 
Mileva; Iskra Radeva; Kosta Conev; Konstantin Dimĉev; Krikor Azarjan - 
reĝisoro; prof. Krestju Mirski - reĝisoro; Luna Davidova; Margarita Duparinova; 
Mihail Ĉobanov; Mihail Zdravev; prof. Mois Benieŝ - reĝisoro; Maja Uzunova - 
scenografo; Nikola Petkov - reĝisoro; Nikolaj Uzunov; Nikolaj Binev; Nikolaj 
Klisurov; Nikolaj Ivanov; Olga Popova; Petar Vasilev; Petar Vuĉkov; Stefka Pro- 
haskova - reĝisoro; Teo Jurukov - aktoro kaj reĝisoro; Veneta Zjumbjuleva; 
Valentina Borisova. 

Spektakloj (neplena listo): 1958 - Unua spektaklo - Br.Nuŝiĉ, P.Javorov k.a.; 
1959 - “Ĉasantoj de oficoj” - Ivan Vazov; 1960 - “Komedio de eraroj” - Sek- 
spiro; 1964 - “Edziĝpropono” - A.P.Ĉeĥov; 1966 - “Urso” - A.P.Ĉeĥov; “Dio ab- 
solvu” - Elin Pelin; 1968 - “Akridoj” - St.L.Kostov; 1970 - “Virina regno” - An- 
ton Straŝimirov; 1971 - “Mandragora” - Machiavelli; “Kara mensoganto” - 
G.Kilti; 1974 - “La rozoj” - A. de Benedetti; “La razisto de Sevilla” - Beaumar- 
chais; 1975 - “Servisto de du mastroj” - C.Goldoni; 1976 - “Lernejo de virinoj” - 
Moliere; 1977 - “La ventmuelejo” - Elin Pelin; 1978 - “Megero” - Anton Stra- 

ŝimirov; 1979 - “Amo” - laŭ Paul Geraldy; 1983 - “Malnovmoda komedio” - 
A.Arbuzov; “Epifanio” - Ŝekspiro; 1984 - “La milionulo” - Jordan Jovkov; 1985 

- “Aŭgsburga kretocirklo” - laŭ B.Brecht; “Tri virinoj en la neĝo” - laŭ Erich 
Kastner; 1987 - “La kavemo de Salamanca” - Cervantes; “Pikniko sur batal- 
kampo” - Fernando Arabal; 1988 - “Fabelo pri kalpakoj” - P.Panĉev; 1989 - 
“Lanĉo” - Emilija Lapenna; 1990 - “Mi ne plu konas vin” - A. de Benedetti; 1992 

- “La gastejestrino” - C.Goldoni. Kiel Teatrofako de LF-Kooperativo: 1995 - 
“Triptiko” - Giorgio Silfer; 1997 - “Espere Despere” (tri unuaktaj dramoj). 

Mariana Evlogieva (Bulgario) 

NOVA ROMANO DE NEMERE 

En la E-eldonejo “Impeto” aperis nova originala romano 
de la fama hungara kaj Esperanta verkisto Istvan Nemere 
“Vismar”. Istvan Nemere estas tre populara kaj fekunda 
aŭtoro. Li verkis pli ol 500 librojn en la hungara kaj dekkel- 
kajn - en Esperanto. Lian verkaron karakterizas la simpla 
lingvaĵo kaj klara stilo. En la nova romano temas pri Vis- 
mar, nejuna viro kun tragika pasinto, solulo, kiu tamen 
helpemas por ĉiu. La Hundo, kiu malhavas la nomon, 
travivis temraĵojn - kaj jen, ili du renkontiĝas. Cu povos 
naskiĝi vera amikeco inter homo kaj besto? 

SES LIBRONOVAĴOJ DE UEA 

Dum la 93-a UK en Roterdamo la Eldona Fako de UEA prezentis kvin tute no- 
vajn librojn kaj unu reeldonon. La jubileo de UEA kaj la okazigo de la UK en ĝia 
hejmurbo katalizis pli multnombran samtempan lanĉon de novaĵoj ol kutime. 

Okaze de la 100-jariĝo de Universala Esperanto-Asocio aperis Utila Estas 
Aliĝo, 126-paĝa abunde ilustrita libro de la renoma movada historiisto Ulrich Lins. 
Sian titolon ĝi transprenis de iama varbreklamo de UEA. La libro estas intere- 
skapta enkonduko en la eventoplenan historion de UEA kaj nepre rekomendinda 
kiel kleriga legaĵo. Krom la ĝenerala historia trarigardo Tra la unua jarcento de 
UEA, ĝi enhavas artikolojn pri Hector Hodler, la fondinto de la Asocio, kaj pri Ivo 
Lapenna, la konstminto de la moderna UEA. La libron kompletigas listoj de la 
prezidantoj kaj direktoroj de UEA kaj de la redaktoroj de Esperanto, laŭjara 
kroniko de la Esperanto-movado kaj bibliografio. Temas pri grafike alloga el- 
donaĵo kun pli ol 100 fotoj, inter kiuj multaj tre maloftaj. 

Humphrey Tonkin verkis libron, kies ĝenro surprizas tiujn, kiuj konas lin kiel 
aŭtoron pri tute alispecaj temoj. Tuj apude, 56-paĝa, estas gvidilo pri la najbaraĵoj 
de la Centra Oficejo en Roterdamo, konata al Tonkin pro vizitoj dum preskaŭ kvin 
jardekoj. Mi ĉiam estis scivolema pri la historio de la kvartalo en kiun la hazardo 
deponis UEA, li diras. Tiu ĉi eta gvidilo estas frukto de tiu scivolemo kaj de miaj 
lastatempaj promenadoj. Gi celas ne doni ĉiujn detalojn pri konataj lokoj, sed ĉefe 
atentigi pri tiuj aferoj, kiujn alikaze la vizitanto al nia oficejo preteratentus, kaj 
vivigi la historion por faciligi la kontakton inter vizitantoj kaj la ĉirkaŭaĵo. Por la 

libro kunlaboris du loĝantoj de la kvartalo: ĵurnalisto kaj urba historiisto Peter 
Bulthuis - nepo de la Esperanta verkisto H.J.Bulthuis - kaj Francisco Veuthey, kiu 
dezajnis la libron. 

Louis Couperus (1863-1923) estas nederlanda verkisto, kiu ĝuis ankaŭ inter- 
nacian famon komence de la 20-a jarcento, sed kies verkoj poste ial falis en 
forgeson por pluraj jardekoj. Lastatempe li estis remalkovrita, kaj liaj verkoj estis 
filmitaj por televido kaj kino. Tiu renesanco etendiĝis ankaŭ al Esperanto, konvene 
lige kun UK en Nederlando. La eldonejo Kava-Pech lanĉis lian romanon Fatalo 
kaj UEA mem - reprezentan kolekton de rakontoj titolitan Pri vagabondoj kaj fri- 
ponoj, pri damoj kaj kavaliroj. Ambaŭ estas tradukitaj de akademiano Gerrit 
Berveling. La rakontaro donas bonan bildon pri la multflanka verkaro de la ma- 
jstro, kies paletro variis de la Romia Imperio tra psikologie-realismaj verkoj ĝis 

mitologiaj romanoj, ĝenro, kiun li inventis. 

En Naturaj vortordoj en Esperanto Wim 
Jansen, estro de la katedro pri interling- 
vistiko kaj Esperanto ĉe la Universitato de 
Amsterdamo, resumas temojn de sia doktora 
disertacio. Surbaze de la funkcia gramatiko li 
priskribas kaj klarigas la observeblan ordi- 
gon de subjektoj, objektoj kaj adjektoj en 
frazo kaj tiun de adjektivoj en substantiva 
vortgmpo, kaj esploras sintaksajn aspektojn 
de la negacio en Esperanto. La konkludo, ke 
la trajtoj de Esperanto, establitaj en tiu ĉi la- 
boro, konformas al fasko da universalaj pro- 
praĵoj de la homa lingvo, subtenas la konsta- 
ton pri la natureco de nia lingvo. La 40-paĝa 
verko celas interesitojn pri la gramatiko kaj 
helpi al instmistoj, kursestroj kaj aŭtoroj de 
lernolibroj. 

La kajero Internaciaj Ekzamenoj de 
1LEI/UEA estis de longe nehavebla, sed 
dum UK surmerkatiĝis ĝia tria eldono, 39-paĝa kaj funde reviziita. Temas pri 
gvidilo por la elementa kaj meza niveloj de la Internaciaj Ekzamenoj de ILEI kaj 
UEA kun priskribo de iliaj celoj kaj historio, detala prezento de la postuloj kaj de 
la regularo, kaj kun specimenaj testoj. Jam ekde la jaro 1997 al la kongresa li- 
brorikolto apartenas ankaŭ la IKU-prelegaro. La 115-paĝa kajero Internacia Kon- 
gresa Universitato 2008 enhavas la tekstojn de ĉiuj prelegoj de la 61-a sesio de 
IKU pri tre varia temaro en redakto de J.A.Vergara. 

Kiel por ĉiuj eldonaĵoj de UEA, ankaŭ por la supraj novaĵoj la Libroservo de 
UEA donas rabaton de 1/3 ekde samtempa aĉeto de minimume 3 ekzempleroj. 

Gazetaraj Komunikoj de UEA 

Mikaelo Bronŝtejn 

La urbo Goblinsk 


05. 03.199... 

Ekde fmmateno ventego ludis neĝerojn en la stratoj. La flokoj de neĝo estis 
enorme grandaj, pezaj, neludemaj sed dense falontaj teren, se la ventego ne kaptus 
ilin duonvoje por kirli, peli, flugigi preskaŭ vertikale kaj ĵeti en la vizaĝojn de paŝ- 
antoj. Kvankam Seniĉkin haltis la direktoran “Volgon” 1 2 laŭeble pli proksime al la 
enirpordo de la urbodomo, Viktor Sigaev elaŭtiĝinte tuj ricevis neĝofrapon en la 
vizaĝon. Kun kurta blasfemo li ĵetis rigardon al la brakhorloĝo, ŝirmis la vizaĝon 
per gantumita manplato kaj nelerte ekkuris laŭ la glita ŝtuparo. Li estis malfmanta, 
la urbestro Petrovskih fiksis la aŭdiencon por la naŭa tridek. 

“Sekretariino de 1’ urbestro estas vizaĝo de la urbo” - Viktor rememoris ĉi tiun 
deklaron de Artur Petrovskih, enirante la akceptejon de la urbestra kabineto. Efek- 
tive, Evelina Pavlovna posedis ĉion necesan por roli la urbvizaĝon. Viroj, vizitantaj 
la urbestron, englutadis salivon ĉe avida gapado al la ĉarmega tridekjaraĝa kapeto 
kun bunta blonda frizaĵo, svelte elstaranta vertikale super la sekretaria tablo inter 
telefonoj kaj florbukedoj, kiujn konstante kaj abunde donacadis al ŝi la sama vi- 
raro. La kapeto instaliĝis sur varmamarmora koltigo, kreskanta el la bluzo, de- 
koltita dece, konforme al la posteno, kaj tamen montranta la ekdisduiĝon de ambaŭ 
ĉefaj riĉaĵoj, elstarantaj horizontale super la sama tablo. Eble ne ili estis la ĉefaj, 
sed ceterajn la tablo kaŝis, kaj tiu obstaklo nur donis pretekston por libere kaj dolĉe 
fantazii, enamiĝante. Viktor, havanta imagon ankaŭ pri la karaktero de la sekretari- 
ino, restadis ekster la enamiĝintoj, tamen, ĝuste pro la karaktero, li emis subtenadi 
kun ŝi la rilatojn stabile bonaspektajn. Li malfermis la tekon, kaj enmanigis al la 
ĉarmulino skatoleton da “Trufoj”. 

Plezurajn festotagojn, Evelinjo Pavlovna! - li elmurmuris ĉe tiu ago, pli- 
malpli familiare kisetante ŝian vangon. 

Ah, dankon, Viktor Vasiljeviĉ! - ŝi pepetis responde per voĉo tiom an- 
ĝela, ke neniu supozintus pri ties kapablo elparoli ankaŭ kradajn vortojn. 
- Mi timas perdi la plezuron de tiuj festotagoj - la postaĵo kungluiĝos pro 
tia kvanto da bombonoj! 

Ha-ha-ha! - ĝentile reridetis Viktor. - Cu la mastro ĉeestas enbutike? 

Ira, ira, li jam atendas vin, - distrite diris Evelina Pavlovna, ordigante la 
frizaĵon. 

Viktor malfermis la unuan pordon, akurate fermis ĝin, englitinte la interpordejon, 
kaj same akurate malfermis la duan pordon. 

Eniru kuraĝe, kial do ci ŝtelrampas?! - la obeza korpego du metrojn alta 

1 Ĉapitro el la nova romano. Aliaj ĉapitroj el tiu ĉi verko estis publikigitaj en REGo JN 2 JN 2 3 
(40) kaj 3 (46). (La red.) 

2 “Volgo” - aŭto, produktita dum Sovetio en la urbo Gorkij (nun - Niĵnij Novgorod). 

basvoĉe ekhurlis en la angulo de vasta kabineto. 

D-do, Artur Albertoviĉ... mi ne volas malhelpi - eble vi iun gravan aferon 
solvas nun... - envoĉigante necertecon kaj estimon respondis Viktor. 

Kion? - bonvole miris la korpego. - Ha, jes! Vin atendante, mi jam unu 
pokaleton ĵus konsumis! Animo petis... proksimiĝu, Viktor, la dua jam 
pretas por mi sed ankaŭ por vi estas plenigita... 

La korpego montris per dikfmgro en la ŝrankon, apud kiu li estis staranta. Tie 
videblis botelo, ne plu plena, plado kun vinberoj kaj du pokaletoj, plenigitaj per 
helbruna likvaĵo. 

Artur Albertoviĉ Petrovskih iĝis la dua sekretario de la Gorkomo 1 ĝuste ĉe la fino 
de la partio. Duonjaron poste la ŝtatprezidento abmpte decidis dissolvi la partion 
per sia ukazo. La plej grava partiulo - la unua sekretario de la Gorkomo - estis 
oferita por pendigi sur lin ĉiujn pekojn de la antaŭa administro. Kaj la grandega, 
sed ne tiom rimarkata antaŭe, figuro de Artur Petrovskih, tute senpeka en la imago 
de 1’ urbanoj, iĝis taŭga por okupi la reinventitan urbestran postenon. Certe, per 
saĝe organizita tuturba balotado... 

Cetere, Artur Albertoviĉ ne estis novico en la administra sistemo - dum multaj 
jaroj li, sen ascendi la karieran ŝtuparon, okupadis la postenon de la tria sekretario. 
Do li estis senpera gvidanto de Viktor Sigaev, kiam tiu estris la propagandan fakon 
de la Gorkomo. Kaj ĝis nun la gvidanto konservis ĉiujn kutimojn rilate al la iama 
subulo: nomi tiun Viktor, akcentante la lastan silabon, regali per ĉiamĉeesta kon- 
jako kaj amikeme frapi la ŝultron ĉe 1’ renkontoj. La lastan kutimon Viktor ne ŝatis, 
ĉar ĉiuokaze li devis delikate mildigi la fortegan frapon, alie li estus faligita 
planken. Ankaŭ nun, alirinte la urbestron kaj kaptinte la momenton, kiam tiu ek- 
levis la dekstran manon por frapo amika, Viktor lerte leviĝis sur piedpintojn kaj 
ricevis baton, kiu ankoraŭ ne akumulis la tutan forton. Trejnite li tuj reprenis nor- 
malan starpozicion tiel, ke Petrovskih ne kaptu lian manovreton, kaj kulpavoĉe 
diris: 

Artur Albertoviĉ! Indulgu min hodiaŭ! Tuj de vi mi devas hasti al mia 
planumo! 

Do? - la grandaj brovoj de Petrovskih mire leviĝis super la mzaj okuletoj. 
- Cu glaseto da bona konjako faros viajn insultojn nekompreneblaj por la 
subuloj? 

La aŭtoritato eklamos, Artur Albertoviĉ... Ja iam vi mem instruis... 

Iam - tiam estis alia tempo! - rebatis la urbestro. - Sed nun ni venis en la 
epokon, kiam la stato ebrieta estas eĉ salutinda. Ne ofendu min,Viktor, mi 
petas! 

Viktor neniom emis ofendi lin, do etendis la dekstran manon al la pokaleto kaj 
prenis kelkajn vinberojn per la fingroj de la maldekstra. Levinte la kapon supren 
por humile enrigardi la okulojn de Petrovskih (la urbestro insistis, ke ĉe tostado la 
rigardoj devas renkontiĝi), li duonsolene elparolis: 

Okaze de la venanta virina tago - je la sano de via edzino! 


1 Gorkomo (laŭ ruslingva kurtigo) - Urba komitato de la Komunista Partio 

Be! Lasu tion, Viktor, - sufiĉas, ke ŝi jam dum semajno segas min: kion 
kaj kion mi donacos al ŝi por festotago?!! Ni trinku je la kapablo de cia 
kapo - se ĝi agos pmdente, ci gajnos ĉion, se ne - cia kapo taŭgas nur por 
manĝi kaj blasfemi... 

Mi petas, Artur Albertoviĉ... ne komencu de enigmoj... Kian gajnon mi 
povas esperi en la nuna bordeltempo? 

Trinku, trinku! Guste la bordeltempo taŭgas por akapari gajnaĵojn. 

Ili malplenigis la pokaletojn, kelkmomente senparole maĉis vinberojn, poste la ur- 
bestro, dirante “Dio aprobas la triopon”, plenigis por si ankoraŭfoje, fortrinkis kaj 
invitis la gaston sidiĝi. Vigle okupinte la unuan seĝon ĉe longa porkunsida tablego, 
Viktor gapis dum la korpego estis instalanta sin en la urbestran brakseĝon, peze 
respirante kaj levante al li siajn borantajn okuletojn por longa esplora rigardo. Cio 
ĉi daŭris kvin minutojn aŭ pli, sen aŭgurebla fino, kaj la nervoj de Viktor jam estis 
streĉitaj ĝislime, sed eĉ per eta movo de vizaĝmuskoloj li ne montris tion, nur faris 
surseĝe moveton per la postaĵo, kvazaŭ ordigante la pantalonon. Finfine Petrovskih 
ekparolis. 

N-nu, Viktor, dim al mi por komenco, ĉu ci kontrolas, kiuj el la uzinanoj 
jam ricevis vaŭĉerojn, kiuj intencas akciigi la siajn ekster “Rusoplast”... 
kiuj jam vendis aŭ ŝanĝis kontraŭ vodko? Ha? 

La okuloj de Artur Albertoviĉ kvazaŭ tiradis la animon. Sed Viktor, ricevinte la 
temon, jam estis preta por la ludo, do mienigis embarasiĝon. 

Pardonu, mi ne tre bone komprenas, kial mi devas tion kontroli... - li re- 
spondis, plenigante la voĉon per sincera hezitemo. - Mi scias, ke la priva- 
tigoj ekos baldaŭ, tamen ja dume nenion oficialan... 

Nu, ne komprenas, do ne komprenas... - daŭrigis Petrovskih kvazaŭ in- 
diferente kaj maĉetis la lipojn por post momento produkti abmptan ek- 
muĝon. - Ne komprenas li! Tiuj, kiuj komprenas, jam gvatas la ricevin- 
tojn tuttage ĉe la vaŭĉerejoj! Gvatas kaj al ĉiu proponas vendi la vauĉe- 
ron! Se ci ne scias pri tio, mi hontas pro ci! 

Mi scias! Mi scias! - kvazaŭtime, hasteme duonflustre ekkrietis Viktor. - 
Sed ja malmultaj vendas - ĉiuj atendas evoluon de la eventoj. Ja oni aver- 
tis eĉ per amaskomunikiloj, ke ne endas hastado... ke la homoj paciencu, 
atendu... ke eble post monato aŭ du... tiuj vaŭĉeroj kostos du “Volgojn”!.. 
Petrovskih esplore emigardis liajn okulojn kaj subite palpebmmetis mze, konspire. 

Du “Volgojn”... - elspiris li senŝarĝiĝinte. - Ah, mzulo! Mia skolo! Vidu, 
se vi ne estus dirinta pri tiuj promesaŭtaĉoj, mi preskaŭ kredus vin esti 
ŝtipulo... Ho-ho-ho! Kiaj sinceraj okuletoj! Mia skolo! - ripetis Petrovskih 
kontente. - Do vi jam estas informita pri ĉio, ĉu ne? 

Kompreneble, ne pri ĉio, Artur Albertoviĉ, - respondis Viktor kun sama 
konspira palpebmmo. - Sed inter kelkaj variantoj de privatigo, baldaŭ 
proponotaj al la profanaro, pardonu - al la civitanoj - mi elektus la unuan. 
Por ke kvindek unu procenton de la tuta akcia stoko posedu la kolektivo 
de “Rusoplast”... kaj... se vi afablos helpi min... mi ŝatus aĉeti ankaŭ... 
ankaŭ iom da akcioj el la restinta kvanto. Ja tiu kvanto estos vendata aŭk- 

cie kaj ne ie ajn, sed en la urbodomo, ĉu ne? 

Cu mi prenu plian pokaleton?.. - Petrovskiĥ demandis sin mem. - Ne, mi 
ne prenu. Post vi venos tiu... verserĉanto, nu vi konas lin... ne gravas. Sed 
mi devas sidi iom for de li. Do... - liaj okuloj denove ekboris la gaston, - 
ci, Viktor, decidis iĝi posedanto de “Rusoplast”! 

Dio savu, Artur Albertoviĉ, ne mi - la kolektivo estos posedanto! - oponis 
Viktor kun ne tro certa voĉardo. 

Hej, ĉe-esu, bubo! - etendis la voĉon Petrovskiĥ. - Mi ja vidas, ke vi scias 
ĉion plej gravan... La distrikto estas ne tiom vasta, ke ne atingu min rapor- 
tetoj, ke via rufulo, e-e, tiu kiu iam estis komsomola sekretario... nu - 
helpu min! 

Pri kiu vi...? - demandis Viktor, iel-tiel daŭrigante la ludon. - Cu pri Se- 
rov? Do li okupiĝas pri siaj oficaj taskoj - serĉas klientaron, vendas site- 
lojn, kombilojn... 

Scias mi, kion li serĉas, via Eŭgeĉjo... - elgrumblis la urbestro. - En unu 
kaserolo ni ĉiuj estis kuirataj. En vilaĝoj via Eŭgeĉjo aktive elaĉetas vaŭ- 
ĉerojn de lokaj kamparanoj - ja jes, kontraŭ siteloj, kombiloj... Jen estas 
nun lia ĉefa ofica tasko - por vi li aĉetas... Nu!? 

Viktor elmienis kulpon kaj penton. 

Do jes... estas certaj planoj... Artur Albertoviĉ, mi kalkulas ankaŭ je via 
helpo... negranda sed afabla helpo... Pri tiuj kvardek naŭ procentoj, kiujn 
vendos la urbodomo aŭkcie... ĉu eblas esperi?.. Ja vi bone konas min, - li 
daŭrigis petvoĉe, - ni povas paroli pri certa parto de la profito... 

Ha-a! - elmuĝis la urbestro. - Certe, mi konas vin, Viktor, bonege konas. 
Post kiam vi ricevos la uzinon, vi tuj forgesos eĉ la familinomon de Artur 
Albertoviĉ... eble eĉ la manon ne levos por saluto. 

Aj, gravan pekon vi pendigas sur min, Artur Albertoviĉ! - La lipharpintoj 
de Viktor ofendite malleviĝis. - Tute maljuste vi traktas... mi estas via 
disĉiplo kaj mi tion ĉiam memoros. 

Cu vere memoros? - Artur Albertoviĉ senfide duonfermis la okulojn. - 
Bone, se tiel, sed dim, Viktor, kial vi ne volas elekti la varianton pli se- 
kuran - fondi fermitan akcian societon, kaj distribui la akciojn nur inter la 
viaj?.. La unua varianto enhavas kelkajn danĝerajn momentojn, kaj ĉe 
certa situacio mi ne povos interveni kaj savi vin... 

Savi? De kio savi? Kia danĝero? - rapide demandis Viktor, streĉiĝante. 
Nu... ĉio povas okazi. Ekzemple jen - super ĉiuj atendoj al la aŭkcio por 
tiuj kvardek naŭ procentoj de “Rusoplast” venos kelkaj aĉetantoj krom vi 
kaj la rivalo, kiun vi subŝovos. Kion vi faros tiuokaze? 

Viktor elmontris la plej sinceran kaj bonaniman rideton, kiu signifis gravan miron 
kaj nekomprenon. 

Artur Albertoviĉ! Se la aŭkcion anoncos nur la informĵurnaleto de la ur- 
bodomo, ĉu multaj scios pri ĝi? Kaj entute, kiu bezonus tiun uzinaĉon? 
Muldmaŝinoj - malmodernaj, kmdplastoj - multekostaj, produktaĵoj - 
pene vendeblaj... nur kapdolorojn konstantajn ricevus la posedanto! 

Ha-a! - refoje elmuĝis la urbestro. - Sed por vi persone tiuj kapdoloroj ŝa- 
jnas agrablaj, ĉu ne? 

Mi... mi kutimiĝis, - modeste klinis la kapon Viktor. 

Do bone, ni vidu poste. - diris Petrovskiĥ paceme. - Dume okupiĝu pri tiu 
varianto, kiun vi elektis, - vi ne havas tro da tempo. Kaj sciu: se vi malga- 
jnos, vi senrevigos min, mia disĉiplo... kaj ne kulpigu min poste. 
Kompreneble, Artur Albertoviĉ! - respondis Viktor entuziasme. - Cu mi 
rajtas foriri? 

Petrovskiĥ permese mansvingis. Viktor leviĝis, prenis sian tekon kaj direktis sin al 
la pordo, sed jam ĉe la pordo li haltis, kvazaŭ rememorinte ion. 

Artur Albertoviĉ... - li diris, turninte la kapon. 

Jes? - demandrespondis tiu, tenante la montrofmgron ĉe la butono por 
voki la sekretariinon. 

Cu vi jam scias pri tiu skandala skribaĵo sur la urboŝildo? 

Ha, Cvetkov, la milicestro, raportis, ke estas jam reordigita. Nur du tagojn 
restadis tiu fiaĵo, feliĉe, la gravuloj el Piter dum tiuj tagoj ne pre- 
terveturis... Sed klarigu, Viktor, al la olda, nekompetenta ulo, kion signi- 
fas tiu vortaĉo “goblin”? 

Mi rigardos en la enciklopedio kaj tuj telefonos al vi. Cu taŭgas? - diris 
Viktor malfermante la pordon. 


Jakobo - judo el Pollando, kiu nun loĝas en Novjorko, - estis komercisto, ven- 
danta ŝtofojn. Li ne havis specialajn problemojn, krom najbaro, kiu estis granda an- 
tisemito. Iun tagon la najbaro alparolis lin: 

“He, hebreo, mi aĉetos de vi pecon da ŝtofo oranĝkolora, tiom longan kiom la 
distanco inter la pinto de via nazo kaj la pinto de via ‘organo’.” 

Tio tute ne ĝenis Jakobon, sed li klarigis: “Bone, tamen unue mi petas, ke ni 
subskribu kontrakton.” En ĝi li skribis: “Mi, Jakobo, morgaŭ liveros pecon da ŝtofo 
tiom longan kiom la distanco inter la pinto de mia nazo kaj la pinto de mia ‘or- 
gano’.” 

La najbaro subskribis ĝin. La morgaŭan matenon, ĉe la pordo de la najbaro, la 
bmoj de pluraj ŝarĝaŭtomobiloj batis liajn orelojn. Kiam li malfermis la fenestron, 
li vidis antaŭ la pordo de lia hejmo kaj laŭlonge de la strato dekojn da ŝarĝaŭtomo- 
biloj. De la unua elstaris oranĝkolora ŝtofomlo, kiu daŭris en la sekvaj veturiloj. Ce 
la pordo atendis lin transportisto kun fakturo je 150 000 dolaroj. 

La furioza najbaro demandis al Jakobo: “Judo, kion vi faris? Konkrete mi ja 
diris al vi: peco da ŝtofo, kiu longe iras de la pinto de via nazo al la pinto de via 
‘organo’!” 

Jakobo respondis trankvile: “Sed vi devas scii, ke ekde la aĝo 8 tagoj la pinto 
de mia ‘organo’ restis en Pollando...” 

juda anekdoto de Josef Shemer 

